text:
Mar a fhuair Catha Fhionnlaigh ainm agus fiosrachadh mu ainm...
Tuilleadh mar seo:
Fionnlagh na Plaide Bàine....
Dealan-dè
Fiosrachadh mu...
Fiosrachadh mu...
Fiosraichean - Murdo MacLeod
Luchd-clàraidh -
Geàrr-chunntas - Mar a fhuair Catha Fhionnlaigh ainm agus fiosrachadh mu ainmean-àite eile san sgìre.
Thàinig Clann IllEathain à Uibhist. Chunnaic Fionnlagh na Plaide Bàine iad a' tighinn agus dh'èigh e rabhadh gu MacLeòid bho àite ris an canar Catha Fhionnlaigh, agus chuala iad e ann an Caisteal Dhùn Bheagain deich mìle air falbh.
Fiosrachadh agus sgeulachdan mu ainmean-àite eile faisg air Catha Fhionnlaigh.
Fad a' Chlàir (h:m:s) - 00:04:23
Àm Clàraidh - 1958.06.10
Cànan - Gàidhlig
Seòrsa - Sgeulachd, Fiosrachadh
Cruinneachadh - Sgoil Eòlais na h-Alba
Àireamh a' Chlàir - 35579
Àireamh an Teip Thùsail - SA1958.045
Àireamh a' Chlàir Thùsail - SA1958.45.A2c; SA1958.45.A3
Càileachd an Fhuaime - Math
Cruth Inneal a' Chlàir - R2R
Àite Clàraidh:
Siorrachd - Siorrachd Inbhir Nis
Eilean - An t-Eilean Sgitheanach
Àite a' Chuspair:
Siorrachd - Siorrachd Inbhir Nis
Paraiste - Diùrinis
Eilean - An t-Eilean Sgitheanach
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/35579/1
Tweet


c: text/html

text:
Cìobairean, buachaillean, is beathaichean.
Tuilleadh mar seo:
A' roinn na h-olainn 's...
Balach na h-Aimhreit
Mar a thigeadh an...
Mar a bha mi a' falbh leis...
Fiosraichean - Sandy Buie
Luchd-clàraidh - Iain MacIllEathain
Geàrr-chunntas - Cìobairean, buachaillean, is beathaichean.
Bha buachaille aig a h-uile baile. Mar bu trice, 's e balach a bha dìreach air an sgoil fhàgail a bha ann. Bha e a' faighinn còig nota is rùsg olainn sa bhliadhna mar thuarasdal. 'S ann tron t-samhradh a bhiodh e ag obair. Bhiodh croit bheag aig a' chìobair, agus 's e na croitearan a bhiodh a' treabhadh is a' cur dha.
Tha am fiosraiche ag aithris nan òrdughan a bhiodh e a' toirt dhan chù is dha na h-eich aige. B' ann sa Bheurla a bha a' chuid bu mhotha. Tha 44 beathaichean mairt aige, le ainmean mar Rìbhinn, Polly, Daisy, is Maighdeann.
Tha iomradh ann air mar a bhite a' roinn na h-olainn.
Fad a' Chlàir (h:m:s) - 00:01:54
Àm Clàraidh - 1972
Cànan - Gàidhlig
Seòrsa - Fiosrachadh
Cruinneachadh - Sgoil Eòlais na h-Alba
Àireamh a' Chlàir - 53597
Àireamh an Teip Thùsail - SA1972.055
Àireamh a' Chlàir Thùsail - SA1972.55.B15-B19
Càileachd an Fhuaime - Math
Cruth Inneal a' Chlàir - R2R
Àite a' Chuspair:
Siorrachd - Siorrachd Earra-Ghaidheal
Paraiste - Diùra
Eilean - Diùra
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/53597/1
Bloighean:
Cluich pàirt 1 (00:01:54)
Cluich pàirt 2 (00:04:06)
Tweet

robotstxt: allowed

filter: keep


text:
- TIOTAL
- Caol Loch Aillse
- EXTERNAL ID
- HCD00592
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1940an; 1950an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12294
- KEYWORDS
- càraichean
baile
Caol Loch Aillse
Tha an dealbh seo a' sealltainn prìomh shràid Chaol Loch Aillse, a' coimhead thar na mara gu Caol Acainn, air An Eilean Sgitheanach, le loidhne fada de chàraichean a' feitheamh airson na h-aiseig. 'S e Banca na h-Alba an togalach geal air an taobh dheas, le Oifis a' Phuist ri thaobh
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Tag Archives: creideamh
Cuairtean
Nuair a bha mi a’ meòrachadh mu Athena o chionn ghreis, thàinig rudan eile nam cheann cuideachd, beachd a’ leantainn ri beachd eile… Sgrìobh mi rud beag anns an alt sin mu dheidhinn a’ cheangail a tha aig Athena ri … Cum ort a leughadh
Carghas no faoineas?
Gu tric na laithean seo tha mi a’ leughadh stuth mar seo: “Tha mi a’ dol a sheachnadh cofaidh / deochan làidir / an eadar-lìn / nam bùithean airson àm a’ Charghais.” Agus gu tric cuideachd rudan mar seo: “Chan … Cum ort a leughadh


text:
- TIOTAL
- Sgoil agus taigh-sgoile, Uachdar Thìre
- EXTERNAL ID
- HCD00488
- ÀITE
- Uachdar Thìre
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an; 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12195
- KEYWORDS
- sgoil
baile
zoomable
deilbh leudachail
Tha Uachdar Thìre lethach slighe eadar An Dòrnaidh agus Caol Loch Àillse air ceann a tuath Loch Àillse, Taobh Siar Rois. Tha an dealbh seo a' sealltainn na seann sgoile agus an t-seann taigh-sgoile ann an Uachdar Thìre
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- An t-seada loco ann an Inbhir Ùige bho mhullach tùr an uisge
- EXTERNAL ID
- PC_HRS_STATIONS_001_1443
- ÀITE
- Inbhir Ùige
- SIORRACHD/PARRAIST
- GALLAIBH: Inbhir Ùige
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28051
- KEYWORDS
- stèiseanan rèile
Sealladh de sheada nan loco ann an Inbhir Ùige bho mhullach tùr an uisge. Chan eil ceann-latha air an dealbh camara.
Chaidh stèisean Inbhir Ùige fhosgladh air 28 An t-Iuchar 1874 mar cheann-uidhe Rèile Chataibh agus Ghallaibh a bha air obrachadh le, agus an dèidh sin air a ghabhail a-steach, le Rèile na Gàidhealtachd. Tha e fhathast a' faighinn seirbheis bho sheirbheisean riaghailteach.


text:
Bòrd na Gàidhlig a' gluasad gu Taigh a' Ghlinne Mhòir
Bidh Bòrd na Gàidhlig a' gluasad am prìomh oifisean ann an Inbhir Nis.
Thèid iad a-nise gu Taigh a' Ghlinne Mhòir, air iomall an iar a' bhaile.
Bidh iad stèidhichte nan dachaigh ùir bho 30mh an t-Samhain.
Tha Taigh a' Ghlinne Mhòir na dhachaigh mar thà do SNH, Coimisean na Croitearachd, agus Coimisean na Coilltearachd.
Tha a' bhuidheann stèidhichte an-dràsta aig Pàirce Ghnìomhachais Sgrìodain Sgràd (Stoneyfield), air iomall an ear a' bhaile.
Thathas an dùil gun sàbhail an gluasad airgead don roinn phoblaich, le iomadh buidheann poblach stèidhichte san aon togalach.
Thathas a' tuigsinn ge-tà, gu bheil am plana seo a' ciallachadh nach tèid "Mòr-ionad" a thogail sa bhaile, far am biodh a h-uile buidheann leasachaidh Gàidhlig stèidhichte fo na h-aon chabair.


text:
- TIOTAL
- Dà loco HrR('Loch' air thoiseach air 'Clan) air trèana ann an àite neo-aithnichte
- EXTERNAL ID
- PC_HRS_TRAINS_001_199
- ÀITE
- neo-aithnichte
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28233
- KEYWORDS
- locomotaibhean
trèanaichean
Dà loco HR ('Loch' air thoiseach air 'Clan') air trèana luchd-siubhail ann an àite neo-aithnicchte.
'S e ball de chlas 'Loch' aig Rèile na Gàidhealtachd a th' anns an einnsean a tha air thoiseach. Chaidh còig deug diubh a thogail le Dübs & Co ann an Glaschu ann an 1896 agus chaidh trì eile le beagan atharrachaidhean, a thogail le Companaidh Locomotaibhean Ceann a Tuath Bhreatainn ann an 1917. Bha a' chiad bhaidse air an àireamhachadh 119 gu 133 agus na h-einnseanan às dèidh sin air an àireamhachadh 70 gu 72. Bhathas an dùil gun obraicheadh iad air seirbheisean luath luchd-siubhail agus chaidh iad uile gu sealbh LMS ann an 1923.
'S e an clas 'Clan' de dh'einnseanan 4-6-0 luchd-siubhail an clas mu dheireadh de locomotaibh a chaidh a thogail dha Rèile na Gàidhealtachd. Air an dealbhachadh le Crìsdean Cuimein fhuairear a' chiad ceithir (àireamhaichte 49,51, 52 & 53) ann an 1919 agus fhuairear ceithir eile (àireamhaichte 54 gu 57) ann an 1921. Air an togail le Hawthorn Leslie & Co sa Chaisteal Nuadh, mhair a h-uile ball den chlas do shealbh LMS ach cha robh ach aon fhathast ag obrachadh an dèidh dha Rèile Bhreatainn a bhith air a chruthachadh (HR 55 roimhe agus LMS 14767 'Clan Mackinnon').


text:
A9 dùinte aig an Aghaidh Mhòir
Tha rathad an A9 dùinte aig an Aghaidh Mhòir, ri linn droch theine ann an làraidh.
Chaidh an làraidh na smàl, goirid an dèidh meadhan oidhche.
Tha slighe eile ga comharrachadh do dhràibhearan ann an carbadan beaga tro cheann-rathaid Ghrèanais anns an Aghaidh Mhòir gu ruige Drochaid Charra, agus a' tilleadh dhan A9 aig ceann-rathaid Bhlackmount.
Thuirt Poilis a' Chinn a Tuath gu bheil iad an dòchas gum bi iad air chomas an rathad fhosgladh do làraidhean a dh'aithghearr, le bhith a' cleachdadh siostam convoy.
Tha dùil gum bi an rathad dùinte do charbadan eile greis mhath fhathast ge-tà.
Gheibhear tuilleadh fiosrachaidh air làrach-lìn Traffic Scotland.


text:
Tubaist-rathaid air Ghàidhealtachd
Chaidh triùir fhireannach a ghoirteachadh ann an tubaist-rathaid air an A95, eadar an Aghaidh Mhòr agus Baile nan Granndach, tràth madainn Diciadain.
Bha càr agus bhana an lùib na tubaiste, a thachair mu thrì mìle an iar air Coit a' Ghartain.
B'fheudar do luchd-smàlaidh innealan-gearraidh a chleachdadh airson an fheadhainn a bha glacte a shaoradh.
Chaidh aon duine a sgèith dhan ospadal ann an Inbhir Nis, agus chaidh an dithis eile a thoirt ann le carbad-eiridinn.
Tha dùil gu bheil aon duine ann an cunnart a bheatha.
Bha an rathad dùinte fad seachd uairean de thìde às dèidh na tubaiste.


text:
Urram Caitligeach do sheann Mhodaràtar
Chaidh fear de na h-urraman as àirde san Eaglais Chaitligich a bhuileachadh air seann Mhodaràtar Eaglais na h-Alba.
Fhuair am Fìor-Oll. Urr. Sheilagh Kesting, à Steòrnabhagh, urram Dèam Òrdugh an Naomh Griogair Mhòir, ri linn an iomadh bliadhna a chuir i seachad ri obair eadar-eaglaiseil.
Cha deach an duais - a tha co-ionnan ri Rìdireachd Phàpaich do dh'fhireannaich - a bhuileachadh ach air aon bhoireannach eile san Rìoghachd Aonaichte nach robh na Caitligeach.
Thathas a' faicinn an urraim na chomharra air deagh chàirdeas eadar Eaglais na h-Alba agus an Eaglais Chaitligeach.
Thug an t-Àrd-Easbaig Leo Cushley barrantas agus bràiste ann an trì diofar mheudan seachad don Dr. Kesting aig dinnear san àras aige ann an Dùn Èideann.
Thuirt an Dr Kesting, a chaidh ainmeachadh mar Mhodaràtor air Eaglais na h-Alba ann an 2007, gur e pribhleid mhòr uabhasach a bh' anns an duais.


text:
- TIOTAL
- Clas aig Àrd-sgoil Drochaid a' Bhanna, 1930an
- EXTERNAL ID
- PC_WMORRISON_087
- ÀITE
- Drochaid a' Bhanna
- SGÌRE
- Dòrnach agus Craoich
- SIORRACHD/PARRAIST
- CATAIBH: Craoich
- LINN
- 1930an
- NEACH-FIOSRACHAIDH
- Willie Morrison
- AITHNEACHADH MAOINE
- 30570
- KEYWORDS
- dealbhan sgoiltean
dealbhan clas
clann-sgoile
'S e seo dealbh-camara de chlas aig Àrd-sgoil Drochaid a' Bhanna sna 1930an.
Tha Drochaid a' Bhanna na laighe air rubha eadar Caolas Chataibh is Linne Dhòrnach. Bhiodh daoine a' cur dìreach 'Am Banna' air a' bhaile gus an deach a' chiad drochaid thar Chaolas Chataibh a thogail. Dh'fhàs am baile a-rithist às dèidh sin nuair a thàinig an rèile thuige ann an 1864. Chaidh taighean-òsta agus cùrsa goilf a thogail cuideachd, gus feuman an luchd-turais a fhreagairt


text:
Iomairt ùr airson bàta-slaodaidh
Thèid iomairt ùr a dhèanamh a bhios ag amas air bàta-slaodaidh a stèidheachadh às ùr air an taobh siar.
Tha a' cheist air a bhith fon phrosbaig às ùr bho thàinig an clàr-ola an Transocean Winner air tìr ann an Leòdhas anns an Lùnastal.
Chaidh am bàta-slaodaidh a thoirt air falbh ann an 2012 - a' fàgail aon bhàta a' frithealadh a' chinn a tuath gu lèir.
Tha dragh air luchd-iomairt mu cho fad 's a bheireadh e dhan bhàta sin cobhair a dhèanamh air bàta a bh' ann an èiginn.
Sgudal niuclasach
Am measg na bhios an sàs anns an iomairt ùir, tha buidheann de chomhairlichean bho air feadh Alba a tha an aghaidh chumhachd niuclasaich.
Tha dragh orra-san gu h-àraidh mu mar a tha sgudal niuclasach ga ghluasad à seann ionad Dhùnrath tron Chuan Sgìth.
Tha a' bhuidheann a' cumail a-mach gu bheil uisgeachan a' Chosta an Iar ro chunnartach airson a bhith air am fàgail às aonais bàta-slaodaidh.
Tha iad ag ràdh gu bheil na thachair leis an Transocean Winner, ged nach do dh'adhbhraich an tubaist sin truailleadh air an àrainneachd, na dhearbhadh air sin.


text:
Jamie Hepburn
'S e neach-poileataigs à Alba a tha ann an Jamie Hepburn BPA.
Rugadh e ann an Glaschu ann an 1979. Bha e na oileanach aig Oilthigh Ghlaschu. Dh'obair e mar chuidiche pàrlamaideach an dèidh do thaghadh e mar BhPA airson Comar nan Allt agus Cill Saidh ann an 2007. Tha e na bhall Pàrtaidh Nàiseanta na h-Alba.[1] Chaidh e na mhinistear airson cosnaidh agus trèanaidh ann an 2016.[2]
Ceanglaichean a-mach[deasaich | deasaich an tùs]
- They Work for You: Jamie Hepburn MSP
Iomraidhean[deasaich | deasaich an tùs]
- ↑ “Personal Information”. Pàrlamaid na h-Alba. Air a thogail 23mh dhen Dàmhair 2016.
- ↑ “Minister for Employability and Training”. Riaghaltas na h-Alba. Air a thogail 23mh dhen Dàmhair 2016.


text:
A' bruidhinn ris an talla?
Tha a' ghrian air a bhith a' deàrrsadh air a' phàrtaidh Làbarach an t-seachdain-sa - as dèidh samhraidh stoirmeil.
Chuala am pàrtaidh an-dè òraid bho cheannard ris nach robh dùil aca.
Gu dearbh, nuair a thòisich an iomairt àite Ed Miliband a ghabhail, cha robh dùil aig Jeremy Corbyn fhèin gun dèanadh e a' chùis.
Ach, aig a' cheann-thall, fhuair e taic bho 59% de luchd-bhòtaidh, fada air thoiseach air Andy Burnham, Yvette Cooper agus Liz Kendall.
Fhuair e taic chan a-mhàin bho na buill ùra - mu 160,000 dhiubh on taghadh - neo bhon luchd-taic clàraichte a phàigh £3 airson cothrom bhòtaidh ach bho gach roinn dhen phàrtaidh.
Gach roinn seach bhuidheann nam ball-pàrlamaid anns na Cumantan.
Oidhirp
Tha toradh an taghaidh cheannais a' fàgail nach urrainn dhaibh gluasad na aghaidh - fhathast - agus mar sin cha do nochd an uidhir de sgàraidhean ann am Brighton an t-seachdain-sa na bha cuid an dùil agus cuid eile ag iarraidh.
Ach anns an òraid aige rinn Mgr Corbyn oidhirp mhòr meud an taic a fhuair e a chur nan cuimhne.
'S e an fhìrinn nach robh a' chuid as motha de bhuill-phàrlamaid Làbarach airson Jeremy Corbyn fhaicinn mar cheannard agus tha tòrr dhiubh fhathast teagmhach am faigh e taic bhon t-sluagh nuair a thèid iad do na h-ionadan bhòtaidh.
A dh'aindeoin sin, 's e fàilte bhlàth a fhuair an ceannard ùr bhon cho-labhairt.
Dh'iarr e poileataigs na bu choimhneile, na b' onaraiche, far am biodh daoine ag èisteachd ri càch a chèile, a' tighinn gu aonta, no ag aontachadh gun sin a dhèanamh.
Cha robh roghainn eile aige.
Ùghdaras
Thuirt Mgr Corbyn gur e poileataigs nan inbheach a bha seo, agus 's dòcha gun còrd sin ris an luchd-bhòtaidh a chanas gu bheil e sàraichte le luchd-poileataigs a' cur grèis air na faclan aca.
Ach air grunn chuspairean, is follaiseach mar-thà nach eil ùghdaras gu leòr aige stad a chur air daoine bruidhinn na aghaidh, fiù 's nam bu toil leis sin a dhèanamh.
Bha sin air leth soilleir anns an earrainn dhen òraid air Trident.
Dh'fheuch e ri dà rud a dhèanamh aig a' cheart àm - ag ràdh gun toireadh am pàrtaidh sùil ùr air ùrachadh an t-siostam armachd niuclasaich ach a' dèanamh soilleir gun robh e gu tur na aghaidh.
Is dòcha gun do chòrd sin ris an fheadhainn anns a' phàrtaidh a tha an aghaidh cur às dha Trident.
Ach dh'fhaodadh e cron a dhèanamh air a' chliù aige leis an fheadhainn a chur taic ris agus e a' gealtainn gun dèanadh e cùisean air dòigh eadar-dhealaichte.
Teachdaireachd
'S ann an Alba a bhios a' chiad choinneamh aig Mgr Corbyn leis an luchd-bhòtaidh.
Don fheadhainn ann an Alba a chuir an cùl ris a' phàrtaidh Làbarach o chionn goirid bha teachdaireachd shònraichte aige.
Thuirt e gun robh e ag aontachadh gun robh am pàrtaidh ann an Alba air a shlighe a chall ach gun robh e ag iarraidh air muinntir na h-Alba sùil ùr a thoirt orra.
Chòrd an òraid ris an fheadhainn a bha a' coimhead anns an talla.
Ach chan iad a-mhàin a tha a' toirt sùla air Jeremy Corbyn agus am pàrtaidh aige an-dràsta.
Chan eil tòrr ùine aige mus cuir an luchd-bhòtaidh romhpa an còrd na chì iad riutha.


text:
Fear-baidhsagail air a mharbhadh
- 19 An Lùnasdal 2016
- Sgaoil post air Facebook
- Sgaoil post air Messenger
- Sgaoil post air Twitter
- Sgaoil post air Post-D
- Sgaoil post air Facebook
- Sgaoil post air WhatsApp
- Sgaoil post air Messenger
- Sgaoil post air Twitter
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Bhàsaich fear-baidhsagail ann an tubaist air an A82 tuath air a' Ghearasdan.
Bhuail làraidh ann am baidhsagail an duine aig 17:15 Diardaoin, faisg air stèisean connaidh tuath air ceann-rathaid a' chearcaill-rathaid leis an A830.
Bha an rathad dùinte airson faisg air ochd uairean a thìde.
Dh'iarr na poilis air luchd-fianais a thighinn air adhart.


text:
Àrdachadh tuarastail slàinte air iarraidh
Tha luchd-obrach seirbheisean slàinte na Gàidhealtachd a' crochadh air bancaichean-bìdh ri linn a' chaisg air àrdachadh pàighidh ann an roinn na slàinte, a rèir an aonaidh Unison.
Tha luchd-obrach slàinte air Ghàidhealtachd a' togail fianais Diardaoin san Aghaidh Mhòir far a bheil NHS na Gàidhealtachd a' cumail an sgrùdaidh bhliadhnail le Ministear Slàinte a' Phobaill, Aileen Chaimbeul.
Tha ceannardan aonaidh ag ràdh gu bheil an t-àrdachadh de 1% a mhàin air tuarastal luchd-obrach nan seirbheisean poblach a' ciallachadh gu bheil luach a' phàighidh air crìonadh 17% bho 2010.
Thuirt Rùnaire Cùram Slàinte Meur na Gàidhealtachd de Unison, Janette McQuiston, gu bheil buaidh mhòr aig a seo air grunn dhaoine agus gu bheil iad airson gun tèid èisteachd riutha.
Dh'iarr i gum faigheadh an luchd-obrach àrdachdh air a bheil iad airidh.
Mura tig àrdachadh air an tuarastal, thuirt i gum fàgadh barrachd luchd-altraim agus dhotairean an t-seirbheis slàinte.


text:
An t-Oll. Meg Bateman
Tha am bàrd Meg Bateman a-nis na h-ollamh ann an Oilthigh na Gàidhealtachd 's nan Eilean.
Chaidh an tiotal a bhuileachadh oirre mar dhòigh gus aithne a thoirt dhan obair a tha i air a dhèanamh thar nam bliadhnaichean air eòlas Gàidhlig agus Ceiltis.
Thuirt i gu robh i gu math toilichte an t-urram fhaighinn, 's gu h-àraidh às dèidh dhith fhèin a' Ghàidhlig ionnsachadh.
"Bu toil leam gum bithinn a' toirt cuideachaidh do dhaoine òga - neo daoine de sheòrsa sam bith - a tha airson bàrdachd a sgrìobhadh".
"Tha mi glè thoilichte do dh'Oilthigh na Gàidhealtachd 's nan Eilean gu bheil iad air a' Ghàidhlig aithneachadh le bhith a' dèanamh Ollamh dhiom".
Tha i air a bhith ag obair ann an Sabhal Mòr Ostaig bho 1998.
Bha i roimhe na h-oileanach agus na h-òraidiche ann an Oilthigh Obar Dheathain.


text:
- TIOTAL
- Litir 'Annent the Commotions in the North', 1719 (Cùlaibh)
- EXTERNAL ID
- GB1796_2003_015_2
- DEIT
- 2 Giblean 1719
- LINN
- 1710an
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis (stuth làmh-sgrìobhte)
- AITHNEACHADH MAOINE
- 976
- KEYWORDS
- sgrìobhainnean
litrichean
Aramach Seumasach
Na Seumasaich
Blàr Ghleann Sheile
blàir
bataill
Chaidh an litir seo, leis a' cheann-là 2mh Giblean 1719, a chur gu oifigich bhuirgh Inbhir Nis le Morair Clèireach a' Cheartais, Anndra Cokburne (Àdhamh Cockburn, am Morair Ormiston). 'S e 'Annent the Commotions in the North' an tiotal a th' air agus tha e mu Ar-a-mach 1719 nan Seumasach.
Anns an litir tha Morair Clèireach a' Cheartais ag innse nach eil dùil aig a' Mhàidsear Seanailear Wightman saighdearan a th' air an cumail ann an Inbhir Nis an-dràsta a thoirt air falbh, ach 'at the same time is not in a condition to allow any greater number'. (B' e am Màidsear Seanailear Wightman an ceannard aig feachdan an Riaghaltais.)
Tha an dealbh a' sealltainn cùlaibh na litreach.
An dèidh an Ar-a-mach Sheumasaich neo-shoirbheachail ann an 1715, rinneadh oidhirp eile a' chathair-rìoghail a ghlacadh ann an 1719, agus b' ann mar sin a fhuair e an t-ainm 'An t-Ar-a-mach Beag'. Chaidh an t-arm Seumasach a thogail le Camshron Loch Iall, le Iarla Shìphoirt agus leis a' Mhorair Seòras Moireach, agus thàinig mu 300 Spàinnteach, a ràinig Loch Aillse sa Ghiblean 1719, còmhla riutha. Rinn an fheachd mheasgte seo meàrrsadh gu ruig Gleann Seile agus choinnich iad feachd Hanòbhair an 10mh den Ògmhios. Ged a bha an dà thaobh gu math coltach a thaobh meud agus neart, chaill na Seumasaich agus chaidh an sgaoileadh. Tha cuimhn' air àrach a' bhlàir fhathast ann an ainmean an àite: an cnoc Sgurr nan Spàinnteach os a chionn agus Drochaid nan Spàinnteach cuideachd.


text:
Poblachd Meadhan Afraga
'S e dùthaich ann an Afraga a tha ann am Poblachd Meadhan Afraga, [1][2][3] ainm eile:Poblachd Mheadhan Aifric, [4] (Fraingis: République Centrafricaine, IPA: ʀepyblik sɑ̃tʀafʀikɛn, neo Centrafrique, IPA: sɑ̃tʀafʀik). Tha i suidhichte ann am Meadhan Afraga. Tha crìochan aice sa tuath leis an t-Siad, san ear le Sudàn agus Sudàn a Deas, sa deas le Poblachd na Congo agus le Poblachd Dheamocrach na Congo agus san iar le Camarun. 'S e Bangui am prìomh-bhaile. Tha 2/3 den dùthaich a’ laighe timcheall air an abhainn Ubangi a tha a’ ruith gu deas dhan abhainn Congo, agus tha 1/3 den dùthaich a’ laighe timcheall air an abhainn Chari, a tha a’ ruith gu tuath do Lake Chad. Tha a' Phoblachd seo aon de na dùthchannan as bochda air an t-saoghail.
Iomraidhean[deasaich | deasaich an tùs]
- ↑ Am Faclair Beag
- ↑ Map-balla an t-Saoghail, Stòrlann Nàiseanta (2003), ISBN 0007692714
- ↑ Atlas Sgoile Oxford le Stòrlann Nàiseanta, Oxford University Press (2010)
- ↑ Feuch Facal, Gairm (1995), ISBN 1871901391


text:
Coidse coimhearsnachd na bliadhna
11 An Dùbhlachd 2015 Ùraichte aig Ùraichte aig
Chaidh fear nach do chluich rugbaidh e fhèin a-riamh, ach a tha air bliadhnachan a chuir seachad a' teagasg a' gheam dhan òigridh ann an Leòdhas, ainmeachadh mar choidse coimhearsnachd na bliadhna 'son na Gàidhealtachd 's nan Eilean.
Buinidh Calum Caimbeul do sgìre a' Bhac, ach tha air a bhith na choidse aig Sgoil Lacasdail anns an eilean fad ochd bliadhna, agus tha e air iomadach cluicheadair òg a thoirt air adhart san ùine sin.
Le barrachd, seo Murray MacLeòid.


text:
Sgoilearachd sgrìobhaidh aig Oilthigh Cailleanach Ghlaschu
Tha MG ALBA a' maoineachadh àite air cùrsa far am faigh daoine oideachadh air sgrìobhadh airson telebhisein agus tha iad a' sireadh thagraidhean airson cùrsa na bliadhna-sa.
'S e an cùrsa MA ann an sgrìobhadh ficsein airson telebhisein, a tha ga lìbhrigeadh ann an Oilthigh Cailleannach Ghlaschu, an aon chùrsa iar-cheumnach dha leithid air feadh na Rìoghachd Aonaichte.
Mairidh an cùrsa bliadhna, ach tha cothrom ann cuideachd a dhèanamh pàirt-uine thairis air dà bhliadhna.
Feumaidh tagraidhean airson sgoilearachd MG ALBA a bhith fileanta sa Ghàidhlig.
Sgrìobhadairean cruthachail
Thuirt Deasaiche Seanail BBC ALBA, Mairead Chamshron, gur e an cùrsa seo aon dòigh air sgrìobadairean Gàidhlig làidir, cruthachail a thoirt air adhart.
"'S e cothrom air leth a tha seo agus tha sinn a' coimhead air adhart gu mòr ri tagraidhean fhaighinn" thuirt i.
Tha Seumas Mac a' Mhaoilein, a fhuair an sgoilearachd ann an 2015, an-diugh na sgrìobhadair air an dràma Bannan, agus chaidh comadaidh a sgrìobh e fhèin cuideachd a chomiseanadh le MG ALBA.
Gheibhear tuilleadh fiosrachaidh mun chùrsa, agus sgoilearachd MG ALBA aig www.tvfictionwriting.com.
Feumaidh tagraidhean airson sgoilearachd MG ALBA a bhith a-staigh ron 5mh là dhen Chèitean, 's bidh an cùrsa fhèin a' tòiseachadh san t-Sultainn.


text:
Faire ga chumail fhathast air teine sa Ghearraidh Chruaidh
Tha luchd-smàlaidh fhathast a' cumail faire air teine sa Ghearraidh Chruaidh air iomall Steòrnabhaigh, ged a tha iad den bheachd gu bheil iad air smachd fhaighinn air.
B'fheudar an rathad eadar Steòrnabhagh agus na Lochan a dhùnadh feasgar aig ceann-rathaid Àranais leis cho dona 's a bha an ceò agus an cunnart a bh' ann bhon teine fhèin.
Tha na rathaidean a-nis fosgailte.
Tha an teine air greimeachadh iomadh turas bho thòisich e oidhche Haoine seo chaidh.
"Bha iad air sùil gu math geur a chumail, 's bha daoine a' dèanamh cinnteach nach robh càil air fhàgail anns na làithean mu dheireadh, agus cha robh sinn a' faicinn gun robh càil ann," thuirt Siamarlann Urras Steòrnabhaigh, leis a bheil am fearann, Iain MacÌomhair.
"Ach leis a' ghaoth a bhith cho làidir agus mar a bha an rud shìos fon talamh, gu h-àraid le tuill rabaidean, dh'fhaodadh e a bhith air èirigh an-àirde an sin.
"Tha an riasg cho tioram 's tha na craobhan fhèin tioram. Fiù 's na craobhan a tha gorm san duilleig, nuair a chì thu an teine a' bualadh annta tha iad sin a' dol an-àirde cuideachd, rud a tha neo-àbhaisteach," thuirt e.


text:
Acair, 2014. 190 duilleag.
Tha an Rìgh marbh, na Draoidhean a-nis a’ riaghladh agus tha duine sam bith a bhruidhneas nan aghaidh a’ dol à sealladh gun sgeul orra tuilleadh. Tha eagal is mì-chinnt air an t-sluagh agus ainm ri chluinntinn nach cualas fad iomadach ginealach: An Sgoil Dhubh.
Air eilean beag iomallach tha duine òg, Sgàire, a’ tachairt air dithis strainnsear air a’ mhòintich; toiseach turais a tha ag atharrachadh a bheatha gu tur agus ga thoirt tro chunnart is tro chogadh air an t-slighe a bha an dàn dha linntean mus do rugadh e.
Tha Iain F. MacLeòid gar stiùireadh le sgil an fhìor-sgeulaiche feadh iomadh tìr is saoghal a tha ùr agus iongantach ach fhathast freumhaichte ann an draoidheachd is gaisgeachd nan seann uirsgeul.
Nach lìonmhor na saoghail a bheir Iain F. MacLeòid dha charactaran is dha sgeòil - feadhainn on latha an-dè cho math ri feadhainn nar latha fhìn: cuid eile ris nach suath mòran againn ach ann am bruadaran boillsgeach. Nì an sgrìobhadair seo uile le alt is faireachdainn agus le sàr-mhac-meanmna a ghlacas is a bhiathas miann an leughadair.
Màrtainn Mac an t-Saoir
Leugh lèirmheas air GoodReads
An Sgoil Dhubh
- Le: Iain F. MacLeòid
- Còd a' bhathar: 9780861525614
- Ri làimh: Sa bhùth
-
£9.99
Related Products
Tagaichean: Ficsean, Aiteal, Fantasachd, Diomhaireachd


text:
Chiad Bhideo de sreath ùr air cuspair gunnaichean
http://youtu.be/m_66QKX7FF0
Tha mi a'cur sreath ùr de bhideothan air loidhne. 'S ann air cuspair gunnaichean a tha iad. Chan ann airson a bhith connspaideach a tha mi a'deanamh sin ach air sgàth gur e cuspair anns a bheil ùidh mhòr agamsa 's ma tha ùidh mhòr agamsa ann an rudeigin 's mathaid gun deanainn bhideo nas inntinniche m'a dhèidhinn.
'S e cuspair mòr 's farsaing 's ioma-fhillte a th'ann an gunnaichean 's 's iomadh bhideothan a ghabhas ri dhèanamh orra. San àite far a bheil mi fhìn a'fuireachd chan e cuspair connspaideach idir a th'ann ach cuspair làitheal d'ar beatha.
'S e cuspair de na chiad corra bhideothan a th'agam dhuibh pròiseact poingealachd. Tha raidhfil AR-15 a th'air a bhith agam bho chionn còrr 's fichead bliadhna. 'S nuair a cheannaich mi e, bha e anabarach fhèin poingealach. Ghabh mi pàirt ann am mòran co-fharpaisean 's bha mi gu math soirbheachail leis. Ach an-dràsda, chan eil e air a bhith cho poingealach sa bha e air a bhith ron a sin agus 's e an t-amas a th'agam poingealachd an raidhfail agam a thoirt air ais air mar bu chòr.
Anns a'chiad bhideo seo, tha mi a'toirt sùil air corra targaidean a rinn mi leis an raidhfil agam 's chan eil mi cho toilichte leotha. Pàirt d'an dùbhlan air th'air a bhith agam, 's e gu bheil goireasan gunna air a bhith gu math gann thar na corra bliadhnaichean mu dheireach.
An-uraidh bha na luchd poileataigs air a bhith ag eigheachd toirmeasg a chur air a h-uile càile co-ceaghailte ri gunnaichean 's bho'n uair sin tha goireasan gunnaichean air a bhith gu math gann. Tha a h-uile duine air a bhith ann an eagail 's a h-uile càil co-cheaghailte ri gunnaichean, rachadh iad an ceannachd cho luath 's a nochdadh iad sna bùithtean. 'S am pùdar 's na peillearan a bh'air a bhith cho puingealach anns an AR15 agam, chan eil iad ri fhaighinn idir airson prìs sam bith.
As dèidh mìosan mòra gun a bhith connadh-gunna ri fhaighinn d'an seòrsa sam bith sna bùithtean, nochd connadh-ghunna .223 Remington, an connadh-gunna a loisgeas a'chuid as mhotha de na AR-15, anns na bùithtean. Ach an rud a th'ann, mar as trice, ma 's 's e puingealachd an rud a tha thu ag iarraidh, bhiodh connadh-ghunna dèante anns na factoraidhean nam bruiseadh-dùil dhut.
Anns a'bhideo sin 's sna corra bhideothan a leannas, bheir mi sùil air mar a nì thu puingealach gunna 's mar a tha barail raidhfil nas coltaiche ri sraing guitar sa shaoileadh tu.
Feumaidh mi aideachadh, tha a'chiad bhideo seo caran fada 's slaodach. 'S e mo dhòchas nach bi na bhideothan as leanas cho slaodach.
Dùbhlan eile a th'agam 's e gu bheil briathrachas ghàidhlig co-ceangailte ri gunnaichean caran gann. 'S e cuspair caran teagneagach 's aig amannan tha e caran doirbh dhomh mìneachadh ceart a dhèanamh mar bu chòir. Bhithinn nam chomain do dhuine sam bith aig am biodh molaidhean sam bith dhomh co-ceangailte ris a'chuspair seo.


text:
- TIOTAL
- Aiseag an Dòrnaidh/ An Àird
- EXTERNAL ID
- HCD00441
- ÀITE
- Àird Eilbh
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an; 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12150
- KEYWORDS
- aiseagan
An Dòrnaidh
taighean-òsta
lochan
Cinn t-Sàile
zoomable
deilbh leudachail
Anns an dealbh seo a' coimhead gu ceann Loch Long chithear an aiseag ann an Àird Eilbh a' feitheamh ri dhol tarsainn gu Dòrnaidh. Bha aiseagan a' ruith à Àird Eilbh gu Dòrnaidh agus tarsainn air Loch Dubhthaich gu Tobhtaig gu toiseach an 20mh linn co-dhiù. Bha aiseag Àird Eilbh no Dòrnaidh a' ceangal Loch Aillse ri Ceann Tàile gus an deach an drochaid fhosgladh ann an 1940. 'S e Taigh-òsta Loch Dubhthaich an togalach a chithear air cùl an togalaich sinc-iarainn air taobh chlì an deilbh
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Linne Fharair
- EXTERNAL ID
- PC_JACKWATSON_002
- ÀITE
- Linne Fharair
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 2000an
- CRUTHADAIR
- Jack Watson
- NEACH-FIOSRACHAIDH
- Jack Watson
- AITHNEACHADH MAOINE
- 28797
- KEYWORDS
- Siorrachd Mhoireibh
a' Mhanachainn
An Linne Fharair
linne
sàilean
Inbhir Nis
abhainn
Sligh'-uisge a' Ghlinne Mhòir, An Linne Mhoireibh
Chithear anns an dealbh-chamara seo sealladh air èirigh air neo dol fodha na grèine thar Linne Fharair. 'S e sàilean a th' anns an linne seo, agus I a' leantainn air Linne Fharair dhan iar leis a' Mhanachainn air ceann siar na linne, agus baile Inbhir Nis air a' cheann an ear. Tha seachd mìle de dh'fhaid anns an linne, a tha a' faighinn uisge bhon taobh siar le Abhainn na Manachainn, agus Sligh'-uisge na h-Alba a' coinneachadh rithe air an taobh sear


text:
- TIOTAL
- Mac an Aba
- EXTERNAL ID
- QZP40_82_VOLII_P003
- DEIT
- 1845
- LINN
- 1840an
- CRUTHADAIR
- Robert R McIan
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30821
- KEYWORDS
- aodach Gàidhealach
cinnidhean
eachdaigh nan cinnidhean
tachartasan chinnidhean
breacan
tartan
Stiùbhartaich
Chaidh "The Clans of the Scottish Highlands" le Seumas Logan fhoillseachadh gus an ceudamh ceann bliadhna de dh' Ar-a-mach nan Seumasach a chomharrachadh. Tha na dealbhan le Raibeart R. MacIain.
Tha Clann an Aba na meur de Sìol Alilpein. 'S ann o shliochd abachan Ghleann Dochard a tha Clann an Aba agus 's ann an sin a bha tìr a' chinnidh fad iomadh linn. Bha iad càirdeil ri an nàbaidhean, Clan MhicDhùghaill, agus shabaid iad còmhla ris na Dùghallaich agus na Cuimeanaich an aghaidh Raibeirt Bhrus. Chaill iad tòrr den fhearann aca mar thoradh air seo. A dh'aindeoin seo, ge-tà, fhuair Gillebrìghde Mac an Aba còir-sgrìobhte air a fhearainn, Baranachd Bhoth Mheadhain, bho mhac a' Bhrusaich, Rìgh Dàibhidh II ann an 1336.
Chuir Fionnlagh, an 4mh ceann-cinnidh ri fearann a' chinnidh faisg air deireadh an 15mh linn, ach bha aig Fionnlagh, an 6mh ceann-cinnidh ri morgaidse fhaighinn bho Mac Chailein Mhic Dhonnchaidh air tòrr den fhearann aige. Shoidhnig Fionnlagh, an 7mh ceann-cinnidh cùmhnant ùmhlachd le a cho-ogha Lachlann MacFhionghain, fear Shrath Ardail, a mhìnich gun robh an aon sinnsearachd aca. Thòisich an ceann-cinnidh seo connsachadh marbhtach le Clann MhicAonghais (no MhicNaois).
Bha Clann an Aba air taobh nan Stiùbhartach aig àm a' Chogaidh Shìobhalta fo an ceannard Iain Mion agus shabaid iad fo Mhon Rois. Chaill iad am fearann do na Caimbeulaich aig an àm sin, ach fhuair iad cuid dheth air ais às dèidh Aisig na monarcachd ann an 1660. Bha an cinneadh air taobh nan Seumasach rè nan ar-a-mach Seumasach ach bha an 15mh ceann-cinnidh na Mhaidsear ann an arm nan Hanòbharach agus chaidh a ghlacadh aig Blàr Phrestonpans ann an 1745.
B'e Francis, an 12mh ceann-cinnidh, fear de na cinn-cinnidh a bu bheothaile aig Clann an Aba agus rinn Sir Eanraig Raeburn dealbh ainmeil dheth aig tòiseach an 19mh linn. Bha fiachan mòra air nuair a chaochail e ann an 1816 agus cha robh oighre dìreach aige


text:
Pàipearan-baileat gan sgaoileadh
Tha pàipearan-baileat gan cur a-mach Diciadain airson an taghadh airson Leas-Cheannard an SNP.
Tha cead aig na deichean mhìltean dhaoine bhòtadh san taghadh, nam measg mòran a th' air ballrachd a ghabhail sa phàrtaidh bho bha an referendum ann.
Tha triùir a' seasamh airson dreuchd Nicola Sturgeon. 'S iadsan Keith Brown agus Angela Constance a tha nam buill ann am Parlamaid na h-Alba, agus Stewart Hosie a tha na bhall ann an Westminster.
Thèid co-dhùnadh na bhòta ainmeachadh aig co-labhairt an SNP air an ath-mhìos.


text:
8 an Giblean
'S e 8 an Giblean an 98mh latha dhen bhliadhna a rèir a' Mhìosachain Ghriogaraich (99mh ann am bliadhna-leum). Tha 267 latha air fhàgail gus deireadh na bliadhna.
Susbaint
TachartasanDeasaich
- 1553 - Chaidh Santo André (Braisil) a stèidheachadh.
BreitheanDeasaich
- 563 RC - Gautama Buddha.
- 1904 - John Hicks, ann an Warrick. Eaconamaiche à Sasainn.
- 1911 - Melvin Calvin, ann an St Paul (Minnesota). Ceimigear às na Stàitean Aonaichte.
- 1938 - Kofi Annan, ann an Kumasi. Neach-poileataigs à Gàna.
- 1949 - Ailig MacFhearghais, ann an Leswalt. Neach-poileataigs às Alba.
BàsanDeasaich
- 1931 - Erik Axel Karlfeldt, ann an Stockholm. Sgrìobhadair às an t-Suain.
- 2013 - Margaret Thatcher, ann an Lunnainn. Neach-poileataigs à Sasainn.


text:
Oideachadh/Busaichean/Gd
Oideachadh bunasach:
- A' tòiseachadh
- Busaichean
- Rathaidean-iarainn
- Plèanaichean
- Earradh
Oideachadh adhartach air trèanaichean:
Oideachadh am broinn a' gheama:
Togail rathaidean-iarainn:
- Building tracks
- Building stations
- Building depots
- Placing signals
- Buying & selling trains
- Converting railways
Togail rathaidean:
Togail slighean-uisge:
Togail puirt-adhair:
Togail choitcheann:
Ag obair le carbadan:
A' stèidheachadh seirbheis bus
Togaidh sinn aon dhe na seòrsaichean as simplidhe dhe ghiùlan a tha ri làimh dhut; seirbheis taistealach air rathad (aithnichte mar bhus).
Lorg àite iomchaidh
Cùm putan deas na luchaige sìos is slaod an luchag gus gluasad timcheall a' mhapa. Thoir sùil a-mach airson buidheann dhe thaighean - seo baile. Chì thu ainm a' bhaile na mheadhan, ga leantainn le àireamh ann an cromagan a dh'innseas an àireamh-shluaigh dhut. Feuch an lorg thu baile sa bheil 500 a' fuireach air a char as lugha.
Tog stèisean bus
- Briog air a' phutan Tog rathaidean . Nochdaidh bàr-inneil ùr le barrachd phutanan air. Cleachdaidh tu na putanan seo uile gus seirbheisean co-cheangailte ri rathaidean a thogail.
- Briog air a' phutan Tog stèisean bus . Nochdaidh an uinneag Comhair an stèisein bhus a bheir sia roghainnean dhut airson comhair an stèisein bhus agad. 'S e cinn-rathaid cùil-dhùinte a th' anns a' chiad ceithir dhiubh a thogas tu ri taobh an rathaid. 'S e stèiseanan as urrainn dhut draibheadh troimhe a th' anns an dà fhear eile a thogas tu air barr an rathaid fhèin.
- Lorg leac saor ri taobh an rathaid no faisg air taighean.
- Briog air a' phutan airson na comhair a tha fainear dhut ach am bidh fosgladh an stèisein an comhair an rathaid.
- Dèan briogadh clì air an leac a tha fainear dhut gus an stèisean bus a thogail an-sin. Mothaichidh tu àireamh dhearg ag èirigh a dh'innseas dhut na chosg thu air a shon. Ma tha a' chomhair mar bu chòir, thèid an rathad a leudachadh a-steach dhan stèisean agad.
- Dèan an t-aon rud a-rithist is tog stèisean bus eile àiteigin eile sa bhaile.
Ceannaich bus
Gu follaiseach, tha bus a dhìth ort fhathast gus taistealaich a ghiùlan o stèisean gu stèisean. Togaidh tu busaichean (is mar an ceudna airson charbadan eile) ann an garaids.
- Tog garaids 's tu a' briogadh air a' phutan Garaids sa bhàr-inneil Tog rathaidean is lean na h-aon ceuman 's a lean thu airson an dà stèisean bus. Feuch an tog thu faisg air aon dhe na stèiseanan bus i ach coma leat an-dràsta a bheil taighean faisg orra gus nach eil.
- Briog air a' gharaids a tha thu air ùr-thogail. Nochdaidh clàr-taice na garaids is gheibh thu foir-shealladh air a h-uile carbad a tha a-staigh – chan eil gin an-dràsta. 'S urrainn dhuinn seo atharrachadh is ceannaichidh sinn bus!
- Tagh am putan Carbadan ùra aig bonn na garaids. Fosglaidh sgrìn eile, a' sealltainn dhut a h-uile carbad a tha ri làimh dhut aig an àm seo. Chì thu bus aig a' bharr air a bheil Bus rìoghail MPS.
- Briog air a' bhus gus a thaghadh is an uairsin briog air Ceannaich carbad. Nochdaidh uinneag carbaid ùr.
- Nise, tha am bus agad air a thogail is deiseil gus gabhail ri òrduighean. Chan eil feum agad air an uinneag Garaids tuilleadh aig an àm seo 's mar sin briog air an x san oisean chlì aig a' bharr.
Cuir òrduighean air a' bhus
- Ann an uinneag a' charbaid, briog air a' phutan Òrduighean .
- Briog air a' phutan Rach gu is an uairsin air a' chiad stèisean bhus leis a' chùrsair "rach gu" shònraichte. Cuiridh seo òrdugh air liosta nan òrduighean air a' bhus; Rach gu  .
- Briog air Rach gu a-rithist is cuir an dàrna stèisean agad air liosta nan òrduighean san aon dòigh. Nuair a ruigeas carbad deireadh nan òrduighean aige, tòisichidh e as ùr o bharr an liosta.
- Ann an uinneag a' bhus, briog air a' bhàr-staid aig a bhonn air a bheil Na stad is fàgaidh am bus agad a' gharaids gus siubhal eadar an dà stèisean.
Meal do naidheachd – tha thu airson a' chiad seirbheis bus agad a stèidheachadh! Nochdaidh taistealaich aig an stèisein an ceann greis is bheir am bus agad dhan stèisean eile ceann thall a' bhaile iad. Nuair a thachras seo, chì thu àireamhan uaine ag èirigh on bhus – seo teachd a-steach dhut!
'S mathaid nach toir am bus seo prothaid mhòr dhut oir chan eil e a' siubhal ach astar goirid is cha ghabh torr thaistealach e. Feumaidh tu barrachd seirbheisean giùlain a stèidheachadh gus an teachd a-steach is an impireachd agad a thogail.


text:
Ceistean Pàrlamaid mu Choimisean na Croitearachd
Tha Ball-Pàrlamaid Albannach Earra-Ghàidheal is Bhòid air grunn cheistean a chur sìos ann am Pàrlamaid na h-Alba, agus e ag ràdh gu bheil e a' dèanamh dragh mhòir dha mar a tha Coimisean na Croitearachd air a bhith a' cur laghan croitearachd an sàs.
Tha Mìcheal Ruiseal - a bha roimhe na mhinistear airson croitearachd - ag ràdh gu bheil tòrr ghearainnean a' tighinn às an sgìre aige fhèin, a thuilleadh air mar a th' air tachairt a thaobh cuid de chomataidhean ionaltraidh ann an Leòdhas.
Agus tha e ag ràdh gun tèid na draghan sin a thogail aig coinneimh Buidheann Thar-phàrtaidh na Croitearachd sa Phàrlamaid an ath-sheachdain.
Tha Mgr Ruiseal air ceistean a chur sìos airson na Pàrlamaid leithid a bheil fhios aig an Riaghaltas gu bheil tòrr dragh ann mun chùis, agus a bheil beachd aig an Riaghaltas air na thuirt Àrd-Oifigear Chaidreachas Chroitearachd na h-Alba nach robh an Coimisean a' dol a rèir mar a bha a' Phàrlamaid ag iarraidh.
Rannsachadh
Tha e cuideachd a' faighneachd a bheil an Riaghaltas a' dèanamh cinnteach gu bheil an Coimisean ag obrachadh ann an dòigh a tha cunntachail agus follaiseach, agus a bheil fios aig an Riaghaltas mu dheidhinn mar a dh'fhalbh fear de bhuill a' Choimisein bho chionn ghoirid agus dè na h-adhbharan a chaidh a thoirt seachad airson sin.
"Tha croitearachd gu math cudromach ann an Earra-Ghàidheal is Bòd," thuirt Mgr Ruiseal.
"Cha chreid mi gu bheil Earra-Ghàidheal is Bòd air a dheagh fhrithealadh ma tha coimisean ann far a bheil càineadh làidir ga dhèanamh air riaghladh a' Choimisein, air an dòigh sa bheil an Coimisean ag obair, agus mar a tha iadsan a' cur an sàs an lagha.
"Feumar seo a rèiteachadh.
"Saoilidh mi, seach rannsachadh farsainn a bhith ann air a' Choimisean, gu bheil ceistean mu dheidhinn riaghlaidh, agus ceistean mu dheidhinn cleachdaidh a dh'fheumas freagairt.
"Saoilidh mi gum bu chòir don mhinistear ceistean cruaidh a chur air a' Choimisean, air an Fhear-Ghairm, air an Àrd-Oifigeach, agus feuch a riarachadh fhèin gu bheil riaghladh a' Choimisein ann an deagh òrdugh.
"Cha chreid mi gu bheil, agus saoilidh mi gum biodh e doirbh sin a dhèanamh.
"Sin an dòigh a bu chòir an uair sin atharrachadh a thoirt air cùisean.
"Saoilidh mi gu bheil sinn a' tighinn gu ìre far a bheil mòran dhaoine air am misneachd a chall sa Choimisean.
"Saoilidh mi gu bheil e mar fhiachadh air a' Choimisean a' mhisneachd sin a thoirt air ais.
"B' e dòigh gu math lobasta air sin a dhèanamh, feumaidh mi a ràdh, a bh' anns a' bhrath a sgaoil iad an t-seachdain seo chaidh. Rud a chur a-mach am measg BhPA agus a ràdh "faodaidh sibh seo a sgaoileadh gu ge b' e cò a dh'iarradh sibh" - cha chreid mi gur e sin an dòigh freagairt a thoirt iar càineadh.
"Saoilidh mi gu bheil suidheachadh draghail againn, a tha a' cur bacadh air obrachadh ceart siostam na croitearachd. Tha an Coimisean aig cridhe an t-siostaim sin, agus feumaidh sinn gnìomh a-nis," thuirt e.


text:
Is e Amazon an t-inneal rannsachaidh as motha air an t-saoghal, co-dhiù an aon a tha a 'dèiligeadh ri tairgsean reic air-loidhne airson bathar sam bith as urrainn dhut smaoineachadh. Agus tha thu nad neach-reic ùr-nodha an sin, bu chòir dhut fios a bhith agad air prìomh riaghailtean a 'gheama gus am bi mairsinn air a' mhargaidh fìor mhòr seo nas fhasa dhut. Agus is e an dòigh as fheàrr air talamh làidir a dhèanamh airson an adhartais choimeirsealta agad a dhèanamh nas fheàrr do chlàraidhean Amazon airson na prìomh fhaclan-luirg prìomh amas gus am bi tairgse do thoraidhean a 'nochdadh gu follaiseach san t-seirbheis SERPs - buy driving licence online. Sin as coireach gu bheil mi a 'dol a thoirt dhut beagan ghoireasan agus cleasan goirid gus an liosta as fheàrr de Amazon a dhèanamh mar pro, eadhon ged a tha thu fhathast a' coimhead mar neach-reic ùr-nodha a bheir a chiad cheuman gu soirbheachas nan ceannaichean as àirde thairis.
Mar a leasaicheas tu Amazon Amazon Like a Pro
Roimh rud sam bith eile, leigamaid oirnn - bidh rannsachadh optimachaidh Amazon a 'tòiseachadh le bhith a' cumadh duilleag fiosrachaidh mionaideach airson toradh sam bith a fhuair thu air a reic. Ged a tha thu a 'cruthachadh na h-eileamaidean seo de dhuilleag an toraidh agad, tha e fìor chudromach a bhith cinnteach gu leòr gus duilleag toraidh a tha gu math làidir a sgrìobhadh a bhiodh a' stiùireadh gach neach-cleachdaidh a dh'fhaodadh a bhith a 'dèanamh a' cheannaiche deireannach gu h-àraidh leatsa, agus an àite sam bith eile. Sin an t-adhbhar a tha mi a 'moladh a bhith a' cumadh prìomh eileamaidean duilleag mion-fhiosrachaidh an toraidh agad gus an liosta as fheàrr a dhèanamh de do Amazon, mar a leanas:
- Tiotal a 'Phrògraim - bu chòir a bhith daonnan sònraichte. Dèan e cho ceart agus tarraingeach do stoidhle choitcheann Amazon airson tiotalan mar as urrainn dhut. A 'dèanamh sin, cuimhnich - is e an tiotal toraidh agad an t-àite as fheàrr gus prìomh fhaclan-luirg na prìomh amasan a shocrachadh agus abairtean rannsachaidh fad-earbaill ann an òrdugh lùghmhor cho cudromach. Thoir fa-near, ge-tà, gu bheil thu a 'moladh gu làidir faclan-luirg dùbailte sam bith a thèid an cleachdadh an dà chuid san tiotal toraidh agad a sheachnadh, agus tron chòrr de earrannan tairgse eile a tha agad.
- Puingean Bullet - mar as trice mar as trice tha an duilleag seo de dhuilleag mion-fhiosrachaidh a 'togail le còig aithrisean buille iomlaid. Dèan an còmhdach ach an fhiosrachadh as cudromaiche gus am bi iad a 'toirt cunntas air prìomh fheartan / sochairean an nì agad air an reic. Gu dearbh, tha an liosta "ideal" de bhileagan an dùil an t-fhiosrachadh as cudromaiche a chaidh fhoillseachadh san tiotal toraidh agad ath-thoirt a-steach.
- Tuairisgeul a 'Chunntais - gu dearbh, is e earrann nas fhaide a tha ann den liosta de bhileagan agad. Mar sin, tha tuairisgeul an toraidh agad a 'comharrachadh prìomh fheartan an nì air a reic, le taic bho na h-eileamaidean coitcheann den chleachdadh làitheil / cumail suas. Thoir sùil air a bhith a 'gabhail a-steach a bhith a' toirt a-steach an seo na feartan a leanas: tomhasan toraidh, freagarrachd ìre aois / sgil, susbaint agus cùmhnantan airson an toraidh, staid an tùs, agus mar sin air adhart. Thoir fa-near, ge-tà, nach bu chòir dhut a-riamh an seo a bhith a 'gabhail a-steach am fiosrachadh mu dheidhinn dèanadas agus prìsean, no dàta sam bith airson adhbharan brosnachaidh fosgailte.
- Tha Dealbhan Ìomhaighean - a 'seasamh airson an t-seata de dhealbhan lèirsinneach a' toirt seachad tuairisgeul de thoradh a bharrachd agus an tar-shealladh farsaing aice a 'taisbeanadh gach taobh de na prìomh dhleastanasan agus dòighean cleachdaidh. Thathas a 'moladh an earrann seo gus sia no seachd dealbhan de thoradh làidir a thoirt a-steach, a bu chòir a bhith gu tur dearbhach airson a h-uile neach-cleachdaidh a dh'fhaodadh a bhith a' beachdachadh air ceannach leat.


text:
Am Faclair Beag
’S e am Faclair Beag aon dhe na faclairean Gàidhlig/Beurla air a bheil fèill mhòr sna làithean-sa (cho mòr ’s gun do dh’iarr sgioba LearnGaelic ceadachas air a shon). Tha e ag amas air gach facal is abairt Ghàidhlig fon ghrèin a thoirt còmhla san aon àite agus ri linn sin, gheibh thu an dà chuid briathrachas is abairtean ùra agus Dwelly taobh ri taobh. Agus tha e saor an-asgaidh.
Tha e a’ cur iomadh goireas is fiosrachadh eile ri do làimh aig an aon àm cuideachd, mar eisimpleir:
- fiosrachadh gràmair riatanach (gnè, ainmearan gnìomhaireach, an ìre choimeasach)
- fiosrachadh a thaobh fuaimneachadh an fhacail ann an IPA agus fuaim (ma tha clàradh ann)
- stiùireadh a thaobh dè cho cumanta ’s a tha facal (na rionnagan)
- mapaichean dhe na sgìrean far a bheil facal air choireigin ’ga chleachdadh (ma tha dàta ann)
- buill-eisimpleir de chleachdadh nam faclan
- lorg simplidh no adhartach
agus mòran a bharrachd. Gheibh thu am faclair an-seo agus ma tha barrachd mion-fhiosrachaidh a dhìth ort mu na gleusan adhartach ann, gheibh thu sin an-seo.
’S urrainn dhut ath-ghoirid a chur air sgrìn an fhòn-làimhe agad cuideachd ach am faigh thu greim air gu luath. Feuch na leanas:
Fònaichean Android
Dèan comharra-lìn dhen duilleag ann am brabhsair bunaiteach an fhòn agad
Rach gu na Bookmarks agus brùth ’s cum sìos e agus nuair a nochdas clàr-taice nan roghainnean, tagh Add shortcut to Home.
Sin agad e:
iPhones/iPads
Rach gun duilleag is thoir gnogag air an ìomhaigheag Bookmark air an sgrìn. Nuair a thig an clàr-taice an àirde, brùth thoirt gnogag air Add to Home Scree:
Dh’iarr daoine oirnn aplacaid cheart a dhèanamh dheth ach ag innse na fìrinn, chan eil tìde gu leòr againn aplacaid a dhèanamh an ceann gach rud eile a tha sin ris (agus dh’fheumamaid a dhèanamh airson Android, iPhone, Windows Phone agus cò aig a tha fios dè eile) agus a bharrachd air sin, tha ceistean ann a thaobh tèarainteachd an dàta. Saoilidh sin gu bheil an ath-ghoirid seo ’na fhuasgladh cothromach agus tha seirbheisean dàta aig a’ mhòrchuid an-diugh co-dhiù.


text:
Dà bhòt, dà roghainn
Air a' chòigeamh latha den Chèitean thèid muinntir na h-Alba do na h-ionadan-bhòtaidh, a' choigeamh uair o stèidheachadh na Pàrlamaid Albannaich ann an 1999.
Uair eile, bidh dà bhòt aig a h-uile duine.
Thèid iarraidh oirnn roghainn a dhèanamh air dà bhileig fa leth - tè bhuidhe agus tè phurpaidh.
Air a' chiad tè, bidh sinn a' taghadh tagraiche airson na sgìre againn.
Air an dàrna tè, cuiridh sinn taic ri pàrtaidh, no tagaiche neo-eisimeileach airson na roinne againn.
Às dèidh 17 bliadhna, dh'ionnsaich na pàrtaidhean agus am pobal ciamar a chuireas iad an siostam seo gu feum.


text:
Rannsachadh truaillidh air Loch Èite
Tha Buidheann Dìon na h-Àrainneachd, SEPA, a' rannsachadh tuathanais bhreac an Earra-Ghàidheal, agus cus stuthan ceimigeach gan cleachdadh ann.
Thuirt SEPA gun robh a' chompanaidh leis a bheil an tuathanas, Dawnfresh, air cus Azamethiphos a chleachdadh air fear de na làraichean aca an Loch Èite.
Cleachdar Azamethiphos, a tha na phuinnseann organophosphorach, gus smachd a chumail air mialan mara agus eile.
Dhearbh Dawnfresh gun deach "àireamh ghlè bheag de mhearachdan" a dhèanamh.
'S e Dawnfresh tè de na companaidhean as motha a tha ag àrach bhreac san RA, agus thuirt iad gu bheil iad ag obair còmhla ri SEPA gus dèanamh cinnteach gum bi "buaidh cho beag 's a ghabhas aig an tuathanas air an àrainneachd o seo a-mach".
'S iad a' bhuidheann charthannas Càirdean Loch Èite, a thug am briseadh righailtean gu aire SEPA.
Thàinig mu 3,000 tunna de bhric bhogha-froise à tuathanasan Dawnfresh ann an Loch Èite an-uiridh.
Thuirt labhraiche bho SEPA: "Tha SEPA ann an conaltradh le Dawnfresh a thaobh uairean a chaidh azamethiphos a chleachdadh dà thuras ann an nas lugha na 24 uairean de thìde aig Làrach 6 Èite.
"Chan eil sin a' tighinn a rèir riaghailtean a' chead a th' aca.
"Nì sinn tuilleadh rannsachaidh a thaobh seo leis a' chompanaidh."
Cleachdaidh tuathanasan èisg an Alba farsainneachd de dhòighean, stuthan ceimigeach nam measg, gus smachd fhaighinn air mialan-mara, a lagaicheas slàinte agus fàs an èisg.
Thuirt stiùiriche tuathanachais Dawnfresh, Stiùbhart Hawthorn, gum faca a' chompanaidh an-uiridh "àireamh cho ìosal 's a bh' ann o chionn ùine" de mhialan-mara ann an Loch Èite, an dèidh dhaibh "dòighean nas gnìomhaile" a chur an sàs nan aghaidh.
"Gu mì-fhortannach," thuirt e, "bha sia tursan air aon de na làraichean againn nach do choilean sinn ar n-inbhean - as àbhaist a bhith gu math àrd - a thaobh cleachdadh stuthan ceimigeach.
"Tha seo gu sònraichte tàireil dhuinne, seach gun tuirt SEPA, mura b' e an àireamh ghlè bheag seo de mhearachdan, gun robh an làrach air comharra "sàr-mhath" fhaighinn a thaobh coileanadh riaghailtean àrainneachail.
"Tha sinn ag obair còmhla ri SEPA, agus an sgioba againn fhèin, a dhèanamh cinnteach gum bi buaidh cho beag 's a ghabhas aig an tuathanas air an àrainneachd o seo a-mach.
"San fharsainneachd tha sinn gu math moiteil à mar a tha sinn air tighinn a rèir nan riaghailtean àrainneachail.
"Fhuair na trì làraichean eile againn air Loch Èite comharraidhean "sàr-mhath" (dà làraich) agus "math" (aon làrach).
"Cha chleachd sinn dà làraich eile a-rithist, seach nach eil sinn den bheachd gun gabh sin dèanamh taobh a-staigh nan riaghailtean às teanna a thaobh dìon na h-àrainneachd.
"A' dol air adhart a-steach gu 2017 tha sinn fhathast gu deimhinnte airson smachd a chumail air mialan-mara gu h-èifeachdach, agus tha sinn mar thà a' cur dhòighean ùra air sin a dhèanamh an sàs, a lùghdaicheas am feum a tha sinn a' dèanamh de stuthan ceimigeach."


text:
Neo-eisimeileachd na cothrom do gach roinn
Tha Nicola Sturgeon air a ràdh gum bi neo-eisimeileachd na "cothrom do gach roinn de shluagh na h-Alba".
Thuirt an Leas-Phrìomh Mhinistear cuideachd gu bheil daoine a' fàs nas mothachaile mu na cothroman an lùib neo-eisimeileachd gus sòisealtas nas cothromaiche a chruthachadh.
Bha i a' bruidhinn agus i a' coinneachadh ri riochdairean bho choimhearsnachd Àisianaich Ghlaschu.
Thuirt labhraiche nan Làbarach, Jackie Baillie, ge-tà, gu bheil na Nàiseantaich a' toirt ghealltanasan mu shochairean sòisealta "nach eil cothromach".
'Tairgse in-ghabhalach'
Ach, thuirt Ms Sturgeon gur e tairgse in-ghabhalach a th' ann an neo-eisimeileachd a dh'fhaodadh a bhith na bhuannachd do gach roinn den t-sluagh.
Thuirt i: "'S ann a tha e mu mhuinntir na h-Alba, gach duine againn, agus sinn a' gabhail smachd air ar n-àm ri teachd fhèin.
"An seo ann am Mosg Mheadhain Ghlaschu agus thairis air ar coimhearsnachdan air fad, tha daoine a' fàs nas mothachaile mu na cothroman an lùib neo-eisimeileachd gus sòisealtas nas cothromaiche a chruthachadh, gus taic a thoirt dhan òigridh tro bhith a' cruthachadh chothroman obrach nas fheàrr, agus gus dìon a chur air seirbheisean poblach leithid an NHS.
"Tha soirbheachas na h-Alba stèidhichte air ùr-ghnàthachadh agus dualchas chultarail a tha beartach is eadar-mheasgte - thèid an dòigh-obrach adhartach agus in-ghabhalach sin a leudachadh thar an t-saoghail le bhòt Bu Chòir agus neo-eisimeileachd.
"Tha teaghlaichean à Pagastan agus a' Phòlainn, na h-Ìnnseachan agus Èirinn, Sasainn agus an Eadailt ann an Alba, agus daoine à iomadach ceàrnaidh eile den t-saoghail a' fuireach, ag obair agus a' cur gu deimhinneach ri Alba nodha - 's fhiach gàirdeachas a dhèanamh mun sin."
'Geallaidhean neo-chothromach'
Tha na Làbaraich agus Nas Fheàrr Còmhla a' cumail a-mach gun tigeadh gearraidhean ann am buidseatan poblach na h-Alba fo neo-eisimeileachd; gearraidhean a dh'adhbharaicheadh strèan air na ghabhas cosg air sochairean sòisealta.
Thuirt Jackie Baillie: "'S e an stàit shochairean aon de na rudan as fheàrr a thug an RA gu buil. Chaidh a stèidheachadh ri linn 's gun robh feum ann air a shon, cha b' ann ri linn nàiseantachd, agus gus am faigheadh an fheadhainn a bha feumach air cuideachadh an taic a bha a dhìth orra.
"Gus sin a choileanadh, feumaidh sinn a bhith comasach air an stàit shochairean a mhaoineachadh. Tha neo-eisimeileachd a' cur sin ann an cunnart. Rinn eòlaichean an Institiùt airson Rannsachaidh Fhiosgail, a tha neo-phàirteach, soilleir, nan deadh an RA fhàgail, gun tigeadh luach £6bn de ghearraidhean a bharrachd.
"Chan eil gealltanasan an SNP a thaobh shochairean sòisealta cothromach. Feumaidh Ailig Salmond innse do mhuinntir na h-Alba ciamar a tha e a' dol a phàigheadh airson a chuid ghealltanasan a thaobh shochairean nuair a tha neo-eisimeileachd a' dol a dh'abharachadh barrachd teanntachd."


text:
Teàrlach MacColla air bàsachadh
Bhàsaich an seinneadair Teàrlach MacColla à Loch Abar aig aois 69.
Bha e fad 30 bliadhna a' cruinneachadh airgid airson mhòdan ionadail agus dhan Mhòd Nàiseanta Rìoghail air feadh na h-Alba.
Chaidh sàr-charaid a' Mhòid a bhuileachadh air aig Mòd an Òbain bho chionn ghoirid.
Tha e a' fàgail banntraich, Màiri, an gille Calum agus an nighean Fiona.
Rugadh Mgr MacColla an Ath Tharracail ach bha e fad bhliadhnaichean a' fuireach sa Ghearasdan.
Bhuineadh e do theaghlach cheòlmhor, 's thug e fhèin 's a theaghlach clàr a-mach air an robh "Dà Thaobh Loch Seile" sa bhliadhna 2000.
Air taobh athar bha e càirdeach ris a' bhàrd Dòmhnall MacColla a sgrìobh leithid "Balachan Beag a' Chuailean Bhàin'.
Bha Mgr MacColla aithnichte airson a bhith a' brosnachadh na Gàidhlig air feadh na dùthcha, 's e tric a' cumail chèilidhean ann an Taigh-Òsta an West End sa Ghearasdan.


text:
Ullachadh 'son Tatù na Gàidhealtachd
8 An t-Sultain 2016 Ùraichte aig Ùraichte aig
Bidh sgalan na pìoba agus ceòl gu leòr eile ri chluinntinn aig Gearasdan Deòrsa thar deireadh na seachdain, agus Tatù na Gàidhealtachd a' tòiseachadh oidhche Haoine.
Eadar taisbeanaidhean ciùil de bhlàran Jutland agus an Somme, agus itealan bho Fheachd Rìoghail an Adhair bidh pailteas ri fhaicinn.
Bha mòran de na còmhlain pioba ag ullachadh Diardaoin aig an làraich agus chaidh Coinneach Mac a' Ghobhainn a choimhead orra.


text:
Feur Buidhe An t-Samhraidh - Tim Armstrong
Tha an leabhar seo, a chaidh a sgrìobhadh le Tim Armstrong, anns an t-sreath ùr Lasag a tha a’ tairgsinn raon ficsean tarraingeach a tha soirbh ri leughadh do dh’inbhich òg. Tha na leabhraichean freagarrach do luchd-ionnsachaidh na Gàidhlig cuideachd le geàrr-chunntasan airson gach caibideil ri fhaighinn sa Bheurla agus clàr-mìneachaidh cuideachd. Tha Feur Buidhe an t-Samhraidh stèidhichte anns na Stàitean far a bheil Colman air turas-ciùil còmhla ris a chòmhlan ach chan fhada gus a bheil cùisean a’ dol troimh-chèile!
£7.99


text:
- TIOTAL
- Fosgladh liosan teanas, Rathad an Easbaig, Inbhir Nis, 1892
- EXTERNAL ID
- GB1796_1999_116_219
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1892
- LINN
- 1890an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11291
- KEYWORDS
- lios teanas
Inbhir Nis
Fosgladh liosan teanas, Rathad an Easbaig, Inbhir Nis, 1892, leis a' Bhall Pàrlamaid ionadail, Raibeart Finlay. Bha e air aithris ann an Courier Inbhir Nis, 'Tha na liosan, a tha am measg an fheadhainn as fheàrr san tuath, air an dealbh ann an deagh stoidhle. Tha an Cluba Teanas, a tha air àrdachadh mòr fhaighinn ann an àireamhan bhall, airidh air moladh airson an t-soirbheachais a tha air tighinn an cois an cuid oidhirpean gus liosan cho uidheamaichte a sholarachadh.'
Chaidh teanas lios a thoirt a Bhreatainn tràth sna 1870an agus ro dheireadh na linne, bha liosan teanas agus clubaichean teanas air tighinn gu bith air feadh na dùthcha, agus cuideachd an Gàidhealtachd na h-Alba. Bha am meudachadh seo mar sgàthan air cho mòr 's a bha spòrs agus clubaichean a' fàs gu nàiseanta aig an àm seo - cha robh daoine ag obair uairean cho fada agus bha barrachd ùine aca dhaibh fhèin. Thòisich boireannaich cuideachd air compàirt a ghabhail anns na spòrsan as calma 's tha seo fhèin na theisteanas air na h-atharrachaidhean a bha a' tighinn air an inbhe agus air an dùil
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Iomairean feusgain nan each / Horse mussel beds
Canar uaireannan claban-dubhaidh (Modiolus modiolus) cuideachd riutha seo. 'S ḍcha gu bheil seo air sgàth 's an coltas air an truinnsear, ach tha e cuideachd na dheagh iomradh air mar a tha iad air grunnd na mara, le oir an fheusgain bhẹ a' dèanamh 'liopan' soilleir am broinn na slige dhorcha. 'S e moileasgan le dà bhalbh ann am feusgain nan each. Tha iad coltach ri na feusgain dhubh-ghorm a ch́ sinn air a' chladach, ach tha iad gu math nas motha le 10-20cm a dh'fhaid, agus 's àbhaist dhaibh a bhith bẹ fo uisge ́osal. Tha an t-slige cruaidh agus dorcha gorm, le c̣mhdach donn, gleansach air slige ann am beathaichean bẹ.
Carson a tha e cudromach?
Bidh feusgain nan each a' cruthachadh iomairean agus sgeirean a bhios a' dèanamh grunnd stèidheil dhaibh fhèin, a' toirt dachaigh do iomadh creutair eile agus a' dèanamh deagh àite beathachaidh do dh'iasg ̣g. Tha fios againn gun do rinn sgŕobairean ag obair air grunnd na mara milleadh ṃr, maireannach, gu h-àraidh feadhainn a bha a' sgŕobadh airson chreachain air cuid de dh'iomairean feusgain nan each. 'S ann mu Strangford Lough, ann an Èirinn a Tuath as motha a tha de dh'fhiosrachadh againn. Tha iomairean feusgain nan each nan àrainn le pŕomhachas airson Planaichean Gńomha Bith-iomadachd na RA , ga thoirt air adhart a-nis le Riaghaltas na h-Alba mar phàirt de Ro-innleachd Bith-iomadachd Alba .
Càit am bi iad a' fuireach?
Gheibhear feusgain nan each air feadh Bhreatainn, ach tha iad nas bitheanta aig tuath. Tha na h-iomairean as motha far nan cladaichean a tuath agus an iar, ann an doimhneachd de 5-70m. Mar sin tha uallach ṣnraichte oirnn air an son ann an Alba. Chan eil iomairean de dh'fheusgain a th' air tighinn gu ́re deas air beul an Severn agus a' Humber, ach tha clàran on deas dualtach a bhith mu fheadhainn fa leth no feadhainn ̣ga.
'S àbhaist dhan feusgain a bhith bẹ le pàirt dhiubh air a th́odhlacadh ann an grùid a tha eadar a bhith bog agus garbh, ach faodaidh iad cuideachd leantainn ri creag, bho chladach ́osal gu mu 280m a dhoimhneachd. Bidh iad bẹ fa leth, no ann am buidhnean beaga, no faodaidh iad a bhith nan iomairean no nan sgeirean ṃra, gu h-àraidh ann an àiteachan fasgach le uillt dhan tig an làn, leithid caolais lochan-mara agus caolais eadar eileanan.
Nàdar na sgeire
Tha snàithleanan byssus làidir feusgan nan each coltach ri ṭrr ṛpannan-teanta beaga, b́odach a tha ga cheangal gu math ri clachan, sligean agus feusgain eile mun cuairt, agus ga cheangal ri grunnd na mara. Ma bhios ṃran fheusgan c̣mhla, ń iomairean ṃra. Bidh grùidean, fuigheall shligean agus sgudal fheusgan a' cruinneachadh eadar na feusgain bhẹ, agus faodaidh na h-iomairean fàs thar ùine gu bhith nan dùin no nan sgeirean a tha gu math nas àirde na bha grunnd na mara bho thùs. Bidh feusgain ̣ga a' seatlaigeadh eadar, agus air uachdar, an fheadhainn as sine. Nuair a bhàsaicheas na feusgain as sine, bidh na sligean aca air am fàgail. Cuidichidh seo le bhith a' togail àirde na sgeire, agus bidh e a' toirt na h-uiread de dh'atharrachadh air grunnd na mara. Bidh feusgain nan each bẹ gu math fada - bidh ṃran bẹ c̣rr is 25 bliadhna, agus faodaidh cuid a bhith bẹ c̣rr is 50 bliadhna. Tha crùbagan agus crosgagan uabhasach dèidheil air feusgain ̣ga, ach aon uair 's gu bheil na feusgain c̣rr 6cm a dh'fhaid, tha iad sàbhailte bho na creachadairean sin.
Tha sligean ṃra nam feusgan a' toirt bunait mhath do dh'ainmhidhean mar corailean bog, cnuimhean-tiùba, bàirnich, giuthais-mhara, bratan-mara agus cuideachd feamainn. Bidh creachain ̣ga a' ceangal ri giuthais-mhara. Bidh brittlestars, crustàiseanan, cnuimhean, moileasgan agus iomadh ainmhidh beag a' faighinn fasgadh eadar na sligean, agus am broinn fheadhainn nas sine, agus a' tàladh iasg ̣g (cuideachd gnèithean malairteach mar an trosg) gu beathachadh.
Last updated on Monday 3rd September 2012 at 14:24 PM. Cliog an seo airson beachd a thoirt air an duilleag seo


text:
Naidheachdan
Atlas ùr mun dealain-dè a' sealltainn pàtrain ionadail de atharrachadh sìde12-DÙBH-2008
Tha an atlas de dealain-dè anns a Ghaidhealtachd agus Mhoireibh air còrr is 40,000 clàraidhean de dhealain-dè a clàradh bho còrr is 750 luchd-clàraidh eadar 1980 and 2007.
Tha seo air a bhith cudtromach airson sealltainn gu h-àraidh an àireamh de dealain-dè am Peacog agus am Faineag a tha a sìor dhol suas ged nach robh dìreach ach beagan dhuibh ri fhaighinn ann an 1998.
Air an fhoillseachadh le Glèidhteachas nan dealain-dè sa Ghàidhealtachd, tha an leabhar ùr ag ùrachadh an leabhar Dealain-dè a Ghàidhealtachd a chaidh fhoillseachadh leis am Buidheann Clàraidh Ghàidhealach airson Bith-eòlas ann an 1998.
Thug seo air mòran dhaoine dealain-dè a chlàradh mar phàirt den phròiseict Dealain-dè airson an Ath Linn a bha na phàirt de atlas nàiseanta airson dealain-dè ann am Breatainn is Èirinn ann a 2000.
Thuirt fear de na sgrìobhadairean, Tony Mainwood, bho Goillspidh, Cataibh: Tha am Peacog gu math cumanta air feadh a Ghaidhealtachd a-nis agus tha an Fhaineag air steidheachadh glè mhath ri Taobh an Speidh agus air a sgapadh cho fada tuath ri taobh an Ear Chataibh.
Tha an dealain-dè flùr na chuthaig (Orange Tip) agus dealbhan breac na coille (Speckled wood) a cumail orra a sgapadh, leasachadh cudtromach a chaidh a mhothachadh air ais ann an 1998.
Chaidh an leabhar a dhèanamh le taic airgead bho Dualchas Nàdair na h-Alba, a thug seachad £3,750 agus airgead bho Glèidhteachas nan Dealain-dè a Ghaidhealtachd fhèin.
Thuirt Lesley Cranna, Manaidsear Sgìre SNH airson a Ghàidhealtachd a Tuath: Tha an leabhar seo uabhasach feumail airson sealltainn dìreach cho beairteach sa tha an sgìre seo airson dealain-dè. Tha tòrr dealbhan ann agus bi seo feumail airson luchd-nàdair sam bith.
Tha an leabhar math airson fiosrachadh mu gach gnè a thoirt seachad mar an àrainneachd aca, cuin a chi sibh iad, na h-àireamhan aca agus mar a bhitheas iad a giùlain iad fhèin . Tha a mhòr chuid den na gnèithean seo ri fhaicinn anns na garaidhean againn, mar sin bhiodh e feumail a bhith agad mun cuairt an taigh. Aig ceithir notaichean, se bargan a thann.
Bi leth-bhreacan den leabhar ri fhaighinn aig oifis SNH ann an Goillspidh agus tha dùil gun tèid iad a reic le bùithtean-leabhraichean ionadail agus ionadan turasachd. Tha iad cuideachd ri fhaighinn bho Tony Mainwood aig £4 agus £1 airson postaidh agus pacaigeadh.
Airson tuilleadh fiosrachadh cuir fòn chun an sgioba Dàimh Phoblach s na Meadhanan air: 01463 725022.
Sgrìobhadair: Iain Ross
Fios gu: Oifis Dàimh-phoblach SNH


text:
- TIOTAL
- Fairy Dance
- EXTERNAL ID
- HC_TMC_21
- DEIT
- 2004
- LINN
- 2000an
- CRUTHADAIR
- unknown
- NEACH-FIOSRACHAIDH
- Pròiseact Ceòl Dualchasach Inbhir Nis
- AITHNEACHADH MAOINE
- 2432
- KEYWORDS
- fuinn
ceòl
tradaiseanta
ionnstramaidean
teagasg
fìdhlean
fidheall
foillseachadh
claistinneach
Tha Marsaili NicEanraig a' cluich ruidhle an seo air a bheil daoine glè mheasail. Tha am fonn ann an cruinneachadh le Nathaniel Gow, mac Nèill Gow, ach deasbad ann co-dhiù sgrìobh no dh'fhoillsich e e.
Tha Pròiseact Ceòl Tradaiseanta Inbhir Nis a' cumail chlasaichean ann an iomadh ionnstramaid aig diofar ìrean. Tha na fuinn seo bhon 'TMC Tutor's Collection', cd le 43 fonn air an cluich le luchd-teagaisg a' chlas mar chuideachadh dha na sgoilearan. Tha an clàr ri fhaotainn bho Cho-òrdanaiche TMC aig High Life na Gàidhealtachd


text:
Tosgaire Iomain airson proiseict dementia
Tha fear de shàr laoich na h-iomain air a dhol na thosgaire air pròiseict a tha ag amas air daoine air a bheil dementia a chuideachadh tro a bhith a' coimhead air seann dealbhan camanachd.
Nochd Iain MacCoinnich à Bail' Ùr an t-Slèibh e fhèin ann am fear de na dealbhan iomain as ainmeile a th' ann bho chuairt dheireanniach Chupa na Camanachd ann an 1979, dealbh a bhuannaich duais dhealbh spòrs na bhliadhna ann an 1979.
Bidh Cuimhneachain Iomain a' cleachdadh dhealbhan de sheann chluicheadairean, sgiobannan, pàircean agus rudan eile co-cheangailte ris an spòrs airson cuimhneachain a bhrosnachadh ann an daoine le dementia.
Lìonrathan eile
Tha grunnan Lìonrathan Cuimhneachain eile aig Alzheimer Scotland a tha a' dèiligeadh ri cuspairean mar ball-coise, rugbaidh agus fiolmaichean.
Tha Alzheimer Scotland ag ràdh gu bheil gu bheil an obair seo air feum a dhèanamh aig dachannan-cùraim.
Tha Alzheimer Scotland agus Comann na Camanachd air pasgan tòiseachaidh de 100 dealbh a chur ri chèile agus tha fiosrachadh ga ullachadh anns an dà chuid Gàidhlig agus Beurla.
Sàr laoch iomain
'S e Iain MacCoinnich MBE à Bail' Ùr an t-Slèibhe, a chluiche do dh'Alba agus a bha na mhanaidsear air an sgioba nàiseanta cuideachd, Tosgaire Pròiseict na h-Iomain
Thuirt an t-Oll Ùisdean MacIllInnein a tha an dèidh bhith a' toirt taic do Alzheimer Scotland ag ràdh gu bheil Maighstir MacCoinnich anabarrach freagarrach airson na h-obrach.
Bha e ag ràdh: "Tha Iain ainmeil e fhèin mar chluicheadair agus tha e aig ìre na bheatha far a bheil e eòlach air tòrr dhaoine leis an tinneas seo."
A' bruidhinn mun dealbh ainmeil bho 1979, thuirt Maighstir MacIllInnein: "Gu h-annasach, tha Tomaidh MacNeacail bho Chaol Bhòid ann agus gu mì-fhortannach, chaochail Tomaidh am bliadhna seo fhèin agus bha e air a bhith còig bliadhna a' fulang le dementia agus bha Iain MacCoinnich uabhasach faisg air Tomaidh."


text:
- TITLE
- Ceolas summer music school documentary (Gaelic 11 of 20)
- EXTERNAL ID
- SMO_ISLANDVOICES_11_GD
- PLACENAME
- Daliburgh
- DISTRICT
- South Uist
- OLD COUNTY/PARISH
- INVERNESS: South Uist
- DATE OF RECORDING
- 2007
- PERIOD
- 2000s
- CREATOR
- Sabhal Mòr Ostaig and Cothrom Ltd
- SOURCE
- Gordon Wells Sabhal Mor Ostaig
- ASSET ID
- 2879
- KEYWORDS
- music
education
The Ceolas music school is held annually in South Uist. It aims to integrate traditional music and dance in a community setting. It has strong links with tutors from Cape Breton in Canada, where old styles of Scottish fiddling and step dancing have been maintained. The school attracts students fro around the world.
This video is taken from the DVD 'Guthan nan Eilean' which was created by Sabhal Mòr Ostaig and Cothrom Ltd as part of the European Leonardo POOLS project. The DVD comprises 40 short videos, aimed at learners of both English and Gaelic, which show daily life in Uist and Benbecula.
The project coordinator for 'Island Voices' was Gordon Wells. Link to the project blog here
Air taobh an Iar Uibhist a Deas tha na tràighean a' dol bho dheas gu tuath airson mìle as dèidh mìle. Chun an ear chìthear na beanntan thairis air flùraichean a' mhachaire. Agus aig bun nam beann tha Dalabrog, a tha mar dhachaigh dhan sgoil chiùil Ghàidhlig, Ceòlas.
Bidh Ceòlas air a ruith ann an Sgoil Dhalabroig airson seachdain tràth san Iuchar a h-uile bliadhna. Bidh oileanaich a' tighinn às gach ceàrnaidh dhen t-saoghal airson pàirt a ghabhail san dòigh-beatha cheòlmhor aig a' choimhearsnachd bhig seo anns na h-Eileanan Siar.
Tha an sgoil air a bhith a' ruith fad deich bliadhna a-nis, agus tha tòrr oileanach air tighinn bliadhna às dèidh bliadhna, agus iad air caraidean ùra fhaighinn. Tha an t-àite- bidhe gu math trang eadar na clasaichean, le oileanaich a' cur fàilte air a chèile agus ag innse naidheachdan anns an dà chuid Beurla agus Gàidhlig.
Bidh fàilte chrìdheil air daoine ùra cuideachd. Tha Ruairidh MacIllEathain, a tha ann airson a' chiad turais mar oileanach, stèidhichte ann an Inbhir Nis.
Tha Dale Cummings à Seattle anns na Stàitean Aonaichte. Thàinig e an toiseach o chionn ochd bliadhna, agus tha e air a bhith ann a h-uile bliadhna on uair sin.
Tha ceangal làidir aig an sgoil leis a' choimhearsnachd. Tha Màiri NicAonghais na cathraiche dhen chomataidh a tha a' cur na sgoile air dòigh a h-uile bliadhna.
An dèidh dhaibh beagan fois fhaighinn, feumaidh na h-oileanaich tilleadh dha na clasaichean. Tha Gàidhlig gu math cudromach ann an obair làitheil na sgoile. A bharrachd air sin bidh na h-oileanaich a' taghadh dà chuspair ciùil. Bidh sin a' toirt a-steach na fìdhle, le buaidh Cheap Breatainn a' nochdadh gu math làidir, a bharrachd air a' mheur-chlàr. Bidh tòrr a' taghadh òran Gàidhlig. Agus, gu dearbh, chan e sgoil chiùil Uibhisteach a bhiodh ann gun phìobairean. Tha dannsa air a theagasg cuideachd, gu h-àraid an seann stoidhle de dhannsa-ceum a tha fhathast gu math beò fallain ann an Ceap Breatainn.
'S e obair chruaidh a th' ann an ionnsachadh, agus faodaidh e pathadh a chur ort. Nuair a bhios na clasaichean deiseil san sgoil bidh cuid a' cumail orra san taigh-òsta as fhaisge orra. Ach tha Ceòlas cudromach dhan choimhearsnachd air fad, le sreath de thachartasan a' dol ann air an oidhche fad na seachdaine. Aig deireadh an latha tha busaichean ann airson na h-oileanaich a thoirt dhan ath rud - cèilidh, no consairt, no sgrìob air a' mhachair. Agus, aig deireadh an latha, feumaidh fiù 's na pìobairean beagan fois a ghabhail.
Air Oidhche Chiadain tha dannsa air a chumail air Èirisgeigh. Tha cabhsair ann a-nis. Mar sin, chan eil leisgeul sam bith airson a sheachnadh.
Tha còmhlan a' bhaile a' cluich mar-thà nuair a ruigeas na h-oileanaich. Airson an fheadhainn nach eil eòlach air na dannsaichean thèid am mìneachadh fhad 's a tha an ceòl a' dol.
Fhad 's a tha an dorchadas a' tighinn nas fhaisge tha an ceòl ag atharrachadh, agus tha cothrom aig na tidsearan agus aig na h-oileanaich an sgilean ann an dannsa-ceum a shealltainn. 'S dòcha gur e a bhith a' toirt air ais seann stoidhle de chiùil agus de dhannsa Albannach do choimhearsnachd làn Gàidhlig an rud as cudromaiche a tha Ceòlas a' dèanamh.
Tha e ag adhbharachadh ùidh mhòr am measg an fheadhainn a tha fortanach gu leòr fhaicinn. Ach, fhad 's a tha a' ghrian a' dol fodha san iar, ann am meadhan na seachdaine, tha fios aig a h-uile duine gu bheil fada a bharrachd ri ionnsachadh fhathast.


text:
- TIOTAL
- Sreath Chairtean-puist "Greetings from Grantown on Spey"
- EXTERNAL ID
- PC_GM_POSTCARDS_048B
- ÀITE
- Seann Drochaid na Spè
- SGÌRE
- Crombail
- SIORRACHD/PARRAIST
- MOIREIBH: Crombail, Inbhir Ailein 's Àbhaidh
- NEACH-FIOSRACHAIDH
- Taigh-tasgaidh Bhaile nan Granndach
- AITHNEACHADH MAOINE
- 23300
- KEYWORDS
Is e "The Old Spey Bridge tiotal na cairt-puist seo agus is e tè de sreath de shìa cairtean-puist air a bheil "Greetings from Grantown on Spey" a th' innte.
Tha Seann Drochaid na Spè suidhichte mu 1.5km deas air Baile nan Granndach. 'S ann à Clach-ghràin a tha an t-seann drochaid air a dèanamh agus chaidh a togail ann an 1754 leis a' Mhàidsear Uilleam Caulfield, neach-ionaid an t-Seanalair Wade, mar phàirt den rathad armailteach eadar Cùbar Aonghais agus Dùn Deòrsa. Tha na leanas gràbhailte air an drochaid: "AD 1754. 5 companies of the 33rd Regiment Colonel Charles Hay. Ended".
Bha Seann Drochaid na Spè ann mus deach an drochaid ùr a thogail. Chaidh an Drochaid Ùr a tha dèante a concrait, a dhealbhachadh leis a' chompanaidh innleadaireachd Blyth & Blyth. Chaidh a fosgladh gu h-oifigeil air 11 Dàmhair 1931.
Tha Baile nan Granndach, a tha na bhaile dealbhaichte, suidhichte mu 32 km an ear dheas air Inbhir Nis. Chaidh a stèidheachadh ann an 1765 leis an uachdaran ionadail, Sir Seumas Grannd
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Taigh-tasgaidh Baile nan Granndach


text:
- TIOTAL
- Cidhe agus Loch Bhraoin, Ulapul
- EXTERNAL ID
- QZP40_CARD_1360
- ÀITE
- Ulapul
- SGÌRE
- Loch Bhraoin
- SIORRACHD/PARRAIST
- ROS: Loch Bhraoin
- LINN
- 1950an
- CRUTHADAIR
- J Valentine & Co.
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 33286
- KEYWORDS
- cairtean-puist
Siorrachd Rois
Ros is Cromba
Ros an Iar
clachain
lochan
cidheachan
aiseagan
bùithtean
stòr
turasachd
calachan
Sa chairt-phuist seo chithear sealladh air cidhe Ulapuil agus Loch Bhraoin air a chùlaibh. Tha an t-ainm 'Braon' a' tighinn bho fhacal a tha a' ciallachadh 'àite nam frasan'. Tha tràighean Loch Bhraoin làn choilltean is rubhannan creagach agus tha iomadh acarsaid fhasgach nam measg.
Thòisich baile Ulapuil nuair a chaidh a dhealbh le Tòmas Telford airson Comann Iasgach Bhreatainn ann an 1788. Ged a thàinig crìonadh air gnìomhachas iasgach an sgadain san 19mh linn, chùm Ulapul àite mar bhaile trang mar thoradh air a' chala. An-diugh tha e na cheann-uidhe do sheirbheis aiseag chàraichean Steòrnabhaigh agus tha e na àite tarraingeach do luchd-turais.
Tha a h-uile coltas gun deach an togalach gealaichte, air taobh chlì na deilbh, a thogail ann an 1789 agus 's e an 'Stòr Mòr' a bh' aca air an uair sin. Bha e am measg grunnan thaighean-stòir a chaidh a thogail nuair a stèidhicheadh am baile le Comunn Iasgach Bhreatainn. Am measg bathar eile bhiodh iad a' cumail bharaillean de shalainn san togalach seo agus chithear bleideagan salainn uaireannan fhathast air mullach an t-seòmair.
'S e 'Oisean an Stòir' a bhiodh aca air an àite taobh a-muigh an Stòir Mhòir agus 's e àite a bh' ann far am biodh muinntir na sgìre a' coinneachadh a chèile. Dh'fhaodadh tu cuideachd cuideigin a lorg an sin a dhèanadh obair aon là.
Tha an togalach an-diugh air a chleachdadh mar bhùth leis an ainm 'The Captain's Cabin' a bhios a' reic leabhraichean, stuth-ceàirde agus cuimhneachain


text:
- TIOTAL
- Am 'Fisher Biggins' ann an Inbhir Theòrsa (1)
- EXTERNAL ID
- QZP40_CAITHNESS_CROFTING_51
- ÀITE
- Inbhir Theòrsa
- SIORRACHD/PARRAIST
- GALLAIBH: Inbhir Theòrsa
- LINN
- 1980an
- CRUTHADAIR
- Morton Smith
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 41349
- KEYWORDS
- claistinneach
iasgach
bàtaichean-iasgaich
lìontan iasgaich
iasgairean
iasg
San earrann chlaistinneachd seo, tha Mgr Morton Mac a' Ghobhainn o Inbhir Theòrsa a' bruidhinn air an sgìre air an robh am 'Fisher Biggins'. Tha e ag innse mar a bhiodh e a' cuideachadh ann an toirt nam feusgan às an t-slige airson an cur air dubhanan ach an glacadh iad adagan agus iasg geal eile.
(tras-sgrìobhadh shlàn ri leantainn a dh'aithghearr)
Ann an iomadh seòrsa baile bha glè thric sgìrean ann far an robh taighean a bha fìor bhochd. 'S e àite den t-seòrsa seo a bha sa Fisher Biggins ann an Inbhir Theòrsa. Mar a tha follaiseach on ainm 's e muinntir an iasgaich a bu mhotha a bha a' fuireach san sgìre.


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Rathaidean Ìle (27/01/2016)
[Innes Rothach – Presentair] Dh’ iarr Comhairle Choimhearsnachd Ìle air Comhairle Earra-Ghàidheal is Bhòid obair-càraidh a dhèanamh air na rathaidean aca. Tha na h-Ìlich a’ gearain gu bheil na làraidhean mòra a tha a’ frithealadh leasachaidhean taigheadais agus taighean-staile an eilein a’ toirt fìor dhroch bhuaidh air na slighean. Tha Seonaidh MacCoinnich ag aithris.
[Seonaidh MacCoinnich – Neach-aithris] A rèir chuid air an eilean ‘s iad rathaidean Ìle na rathaidean as prothaidiche ann an Earra-Ghàidheal leis an àireamh de làraidhean bho thaighean-stàile a tha a’ ruith orra gach latha a’ toirt uisge-beatha gu tìr-mòr -mhòr. Ach tha na làraidhean sin a’ dèanamh milleadh air na rathaidean sin agus leis an uisge trom am-bliadhna tha e a’ cur dragh air daoine dràibheadh orra.
[Fraoch Nic An Deòir] Tha tuilleadh ‘s a’ chòrr uisge a’ laighe air na rathaidean, chan eil e faotainn air falbh. Agus chan eil e faotainn a’ falbh a chionn, b’ àbhaist na rathaidean mòra bhith mar seo, bha e car cunnartach, dh’ fheumadh thu bhith dràibheadh sìos meadhan an rathaid mhòr, fhios agad. Ach a-nis tha iad rèidh, mar seo agus chan eil an t-uisge faotainn air falbh. Agus tha na làraidhean a-nis, dìreach single axels a th’ orra ‘s tha sin a’ cur barrachd cuideim air na rathaidean mòra agus iad a’ dèanamh tuill annta.
[Seonaidh MacCoinnich – Neach-aithris] An seo air an rathad eadar Port Ilein agus a’ Bhogha Mhòr tha dà rathad ann – rathad singilte, no an rathad àrd agus am prìomh rathad a tha a’ dol tarsainn air a’ bheinn. Ach, leis an staid anns a bheil am prìomh rathad tha tòrr làraidhean a-nis a’ cleachdadh an rathad singilte.
[Fraoch Nic An Deòir] Tha an rathad sin car, air na creagan agus tha iad ro throm na làraidhean sin agus chì iad carson a tha iad shuas an sin, a chionn an rathad ìosal, tha e dìreach air monadh uill tha e na bhoglach agus cha sheasadh e suas ri na làraidhean trom sin, na tankers,fhios agad, mar tha i fad na h-ùine.
[Seonaidh MacCoinnich – Neach-aithris] Nis tha Comhairle Choimhearsnachd nan eilean a faighneachd do Comhairle Earra-Ghàidheal is Bhòid barrachd airgid a chosg air rathaidean an eilean.
[Glenmore Roberts] And we want more freedom to say, well, why won’t you spend it on our roads. We’re bringing you the revenue we’re giving the exchequer the revenue with the whisky and the gin. So why aren’t we getting a bigger share because we’re giving you a bigger share on the whisky side than any other island.
[Seonaidh MacCoinnich – Neach-aithris] Ach le gearraidhean air fàire son a’ chomhairle the e gu bhith doirbh tuilleadh airgid fhaighinn. Ach tha Ball-Pàrlamaid Albannach na sgìre den bheachd gur e cùis shònraichte th’ann do dh’Ìle.
[Michael Russell] The council, Argyll & Bute Council treats Islay like any other area and it’s a formula that is applied to a number of people and the length of road so it’s a particular circumstance in Islay with heavy traffic that needs to be taken care of and I’ll be going to the council and making that point and hoping they’ll pay attention to it because the surface is very bad, it will damage vehicles and it’s dangerous.
[Seonaidh MacCoinnich – Neach-aithris] Seonaidh MacCoinnich, BBC An Là, Ìle.
Islay roads
[Innes Munro – Presenter] Islay Community Council have asked Argyll & Bute Council to carry out repair work on their roads. The people of Islay are complaining that large lorries servicing housing developments and the island’s distilleries are having a severe effect on the roads. Seonaidh MacKenzie reports.
[Seonaidh MacKenzie – Reporter] According to some on the island, Islay’s roads are the most profitable in Argyll, given the amount of lorries from distilleries travelling on them each day transporting whisky to the mainland. But the lorries are damaging those roads and, with the heavy rain this year, people are concerned about driving on them.
[Heather Dewar] There is excess water lying on the roads, it can’t drain away. And it can’t drain away now as the main roads used to be like this, it was quite dangerous, you had to drive down the middle of the main road. And now they are level, like this and the water can’t drain away. And the lorries now only have single axles and that puts more pressure on the main roads, making holes in them.
[Seonaidh MacKenzie – Reporter] Here on the route between Port Ellen and Bowmore there are two roads – a single track road, or the high road, and the main road which goes across the moor. But, with the state of the main road, many lorries now use the single track road.
[Heather Dewar] That road is on a hill and those lorries are so heavy, you can see why they take that road as the low road is just on moorland, well it’s boggy and it wouldn’t sustain the weight of those heavy lorries, the tankers, in the state it’s always in.
[Seonaidh MacKenzie – Reporter] Now the island’s Community Council want Argyll and Bute Council to spend more money on the island’s roads.
[Glenmore Roberts] And we want more freedom to say, well, why won’t you spend it on our roads? We’re bringing you the revenue we’re giving the exchequer the revenue with the whisky and the gin. So why aren’t we getting a bigger share because we’re giving you a bigger share on the whisky side than any other island.
[Seonaidh MacKenzie – Reporter] But with council cuts coming up, it’s going to be difficult to get more money. But the MSP for the area believes Islay to be a special case.
[Michael Russell] The council, Argyll & Bute Council, treats Islay like any other area and it’s a formula that is applied to a the?? number of people and the length of road so it’s a particular circumstance in Islay with heavy traffic that needs to be taken care of and I’ll be going to the council and making that point and hoping they’ll pay attention to it because the surface is very bad, it will damage vehicles and it’s dangerous.
[Seonaidh MacKenzie – Reporter] Seonaidh MacKenzie, BBC An Là, Islay.
Rathaidean Ìle
(Islay roads)
Vocabulary Briathrachas
Comhairle Earra-Ghàidheal is Bhòid - Argyll & Bute Council
obair càraidh - repair work
Ìle - Islay
na h-Ìlich - the people of Islay
taighean-staile - distilleries
uisge-beatha - whisky
tìr-mòr - mainland
rathad singilte - single track road
Port Ilein - Port Ellen
Bogha Mòr - Bowmore
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Luchd-labhairt òg na Gàidhlig a’ dèanamh bhidiothan airson luchd-ionnsachaidh (22/06/2016)
[Angela NicIlleathain – Preseantair] Tha òigridh a tha fileanta sa Ghàidhlig a' toirt cothrom do luchd-ionnsachaidh an cànan ionnsachadh le bhith a' clàradh dhealbhan-cluiche beaga a thèid a cleachdadh ann am bun-sgoiltean air feadh Alba. Tha an obair cuideachd a' toirt cothrom do na deugairean sgilean - an dà chuid air beulaibh agus air cùlaibh a' chamara - ionnsachadh. Tha an aithris sa aig Eilidh NicLeòid.
[Cleasaiche] Oh hello, madainn mhath. Is mise Lilidh agus is e seo an cafaidh ùr agam.
[Eilidh NicLeòid – Neach-aithris] Tè dhe na caractaran a bhios a’ cuideachadh luchd-ionnsachaidh òg na Gàidhlig. Tha dà uair a thìde gu leth de dhràma anns a’ chafaidh gan clàradh ann an Steòrnabhagh an t-seachdain-sa. ‘S e Stòrlann Nàiseanta na Gàidhlig, a’ chompanaidh a tha a’ deasachadh stuth teasgaisg, th’ air cùl na h-obrach. Mar phàirt dhen phròiseact Go!Gaelic a thòisich bho chionn bliadhna.
[Eilidh NicLeòid – Neach-aithris] Tha na filmichean beaga a’ dèiligeadh ri 20 cuspair uile gu lèir agus thèid an sgaoileadh gu bun-sgoiltean anns na h-eileanan agus ann am mòran sgìrean eile air tìr-mòr.
[Dòmhnall Uilleam MacGille Mhoire] Diofar chuspairean a tha a’ togail air ’s dòcha sgoil, tachartasan, air biadh, nithean mar sin. Agus tha sinn a’ tarraing nan rudan a tha sin ri chèile mar aon chùrsa ach tha e leantannach. Tha iad a’ tòiseachadh le Gàidhlig, facal no dhà, ’s tha iad a’ togail air sin thairis air an 20 ionad gus am bi co-dhiù blas math aca agus raon math de dh’ fhaclan a ghabhas cleachdadh anns na diofar shuidheachaidhean anns am bi iad gam faighinn fhèin.
[Eilidh NicLeòid – Neach-aithris] Tha sianar sgoilearan a tha dìreach dol a-steach dhan t-siathamh bliadhna aig Àrd-sgoil ‘Ic Neacail, ag obair còmhla ri proifeiseantaich an t-seachdain seo. Triùir chleasaichean agus triùir aca ag ionnsachadh an taobh teicnigeach dhen obair.
[Ailig John] Tha mi-fhìn gu pearsanta, ’s dòcha gur e rudeigin a bhios mi ag iarraidh a dhèanamh a th’ ann agus tha e a’ toirt dhomh eòlas obrach. Tha eòlas obrach ga mo chuideachadh agus fhios agad, chì sinn, chì mi an e an rud a tha mi ag iarraidh a dhèanamh a th’ ann.
[Katie] Bha mi smaoineachadh gun deidhinn dhan t-Sabhal Mhòr airson Gàidhlig agus traditional music a dhèanamh. Ach bho thòisich mi seo bha mi ’s dòcha smaoineachadh gun dèanainn na meadhanan an àite sin.
[Eilidh NicLeòid – Neach-aithris] Eilidh NicLeòid, BBC An Là.
Young Gaelic speakers make videos for learners
[Angela MacLean – Presenter] Young fluent Gaelic speakers are giving learners an opportunity to learn the language by filming little plays that will be used in primary schools across Scotland. Their work also gives the teenagers the opportunity to learn skills both in front of, and behind the camera. Eilidh MacLeod reports.
[Actress] Oh hello, good morning. I’m Lilidh and this is my new café.
[Eilidh MacLeod – Reporter] One of the characters who will be helping young Gaelic learners. Two and a half hours of drama in the café are being filmed in Stornoway this week. Stòrlann Nàiseanta na Gàidhlig, the company which produces teaching materials, is behind the work, which is part of the Go!Gaelic project which began a year ago.
[Eilidh MacLeod – Reporter] The short films deal with 20 subjects in total and they will be distributed to primary schools in the islands and in many other areas on the mainland.
[Donald William Morrison] Different subjects which are dealt with include school perhaps, events, food, things like that. And we pull all of these things together to form one course which is continuous. They begin with a word or two of Gaelic, they then build on that over the 20 units until they at least have a good grasp of the language and a wide range of words which can be used in the many different situations they may find themselves in.
[Eilidh MacLeod – Reporter] Six pupils just entering 6th year at The Nicolson Institute are working with the professionals this week. Three actors and three who are learning the technical side of the job.
[Alex John] For me personally, this could be something I want to do and it gives me work experience. Work experience helps me and you know, we’ll see, I’ll see if it’s something I want to do.
[Katie] I was thinking of going to Sabhal Mòr to do Gaelic and traditional music. But since I began here I’ve been thinking that I might now do media instead.
[Eilidh MacLeod- Reporter] Eilidh MacLeod, BBC An Là.
Luchd-labhairt òg na Gàidhlig a’ dèanamh bhidiothan airson luchd-ionnsachaidh
(Young Gaelic speakers make videos for learners)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
- TIOTAL
- Seann Eaglais Shaor an Ear, Sràid an Acadamaidh, Inbhir Nis
- EXTERNAL ID
- GB1796_1999_116_332
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1890an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11320
- KEYWORDS
- Eaglais Shaor an Ear
Sràid an Acadamaidh
Caibeal Ease
Alasdair Ros
Thogadh Eaglais Shaor an Ear air Sràid an Acadamaidh an toiseach ann an 1798 mar 'Chapel of Ease'. Thàinig i gu bhith na h-Eaglais Shaoir aig àm an Dealachaidh ann an 1843 agus chaidh a dèanamh nas motha ann an 1853 a rèir planaichean-deilbh an Dotair Alasdair Ros. Ann an 1897 chaidh an clag-ionad ochd-cheàrnach a chur ris an eaglais
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
CalMac 'ag obair' air duilgheadasan an MV Finlaggan
Thuirt a chompanaidh-aiseig CalMac gu bheil iad ag obair air trioblaid teicnigeach a th' air nochdadh air an MV Finlaggan.
Tha am bàta-aiseig a' frithealadh air Eilean Ìle, ach tha duilgheadas air a bhith ann leis an leth-deic a bharrachd airson càraichean o'n a thill i an dèidh obair-càraidh.
Cha ghabh a cleachdadh, a' ciallachadh gu bheil lùghdachadh de 20% air an àireamh chàraichean as urrainnear a ghiùlain.
Tha Comataidh Aiseigean Ìle is Diùraidh am-measg na th' air draghan a thogail mun chùis.
Draghan
Thuirt Jim Porteous, rùnaire na buidhne, gum bi seo na dhuilgheadas mòr as t-samhradh nuair a nochdas an tuilleadh luchd-siubhail.
"Tha an deic a tha seo deatamach dhuinne nuair a tha cùisean trang", thuirt Mgr Porteus.
"Bheir seo buaidh gu h-àraidh gach Disathairne nuair a tha tòrr dhaoine a' falbh sa tighinn as an Eilean", thuirt e.
Tha CalMac ag ràdh gu bheil iad ag obair leis a' chompanaidh leis a bheil an inneal - ann an iomairt a chuir ceart.
Thuirt iad cuideachd gu bheil iad mothachail air a' chuideam a bhios air seirbheisean san àm ri teachd.


text:
- TIOTAL
- Latha treanaidh aig CNSA, Taigh-òsta Chummings, Inbhir Nis, 1991
- EXTERNAL ID
- JTHOMSON_BOX1_0013
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1991
- LINN
- 1990an
- CRUTHADAIR
- Jimmy Thomson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 18221
- KEYWORDS
- nurseries
Chaidh an ìomhaigh seo a shealltainn bho chionn ghoirid ann am 'Maor-sgrùdaidh Dhealbhannan' a' Bhaile, a chaidh a ruith ann an co-bhuinn ris an Inverness Courier. Chaidh a thogail san Lùnastal 1991 aig latha treanaidh CNSA aig Taigh-òsta Chummings, Sràid na h-Eaglais, Inbhir Nis (an-diugh Wetherspoons). Ged a b' e CNSA - Comhairle nan Sgoiltean Àraich - a bh' air an uair sin, 's e 'Taic' a th' air an-diugh. (Faic an ceangal shìos fodha)
'S e Leòdhas MacCoinnich, a chuir fios don Chourier, am balach air an làimh chlì le plastair air a ghàirdean, an dèidh dha a bhriseadh a' tuiteam à freama-sreap ann am Pàirc a' Chonaisg an Inbhir Nis. Air a làimh dheas tha a phiuthair, Màiri NicCoinnich, aois trì, na suidhe air uchd a màthar, Carol.
Chaidh barrachd fios a chur thugainn bho chionn ghoirid le Cè Scammell.
Sreath sa chùl (clì gu deas): Anna Chamshroin (CNSA); tè 's cinnteach na pàrant no na stiùiriche cluiche CNSA; Etta NicMhathain; Ceutag Hutton (Buidheann-cluiche Gàidhlig CNSA, Baile Dhubhthaich); Ceut Anna NicThòmais (Buidheann-cluiche Gàidhlig CNSA, Inbhir Nis); Anna Kearney (CNSA).
Sreath sa bheulaibh: Màiri Morley (Oifigear Leasachaidh CNSA, Obar Dheathain); Carol NicCoinnich (Pàrant); Audrey Hutton; Fionnlagh MacLeòid (Àrd-oifigear CNSA); Pàrant eile, 's cinnteach; Magaidh Wentworth (Oifigear Leasachaidh CNSA, Geàrrloch); Fiona NicIllEathain (Oifigear Leasachaidh CNSA, An t-Eilean Sgitheanach)
Ged chaidh ainm a chur ri Leòdhas is Màiri (faic gu h-àrd) cha deach gin den chlainn eile ainmeachadh ach Kyle Hutton (ceathramh on chlì).
Ma tha thu ag aithneachadh duine eile san dealbh, inbheach no leanabh, feuch an cuir sibh fios air 'Fàg Brath'.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive